text:
Isomo 7
Obukama bwa Ruhanga Nikyo Kiki?
1. Obukama bwa Ruhanga Nikyo Kiki?
Obukama bwa Ruhanga gavumenti ey’omu iguru. Niija kwihaho gavumenti ezindi zoona, ekonyere abantu omu nsi kukora Ruhanga eby’agonza. Omu kasumi akatali kahara Ruhanga naija kukozesa gavumenti enu kukora ha byetaago by’abantu n’okubateraniza hamu.
Ruhanga akakoma Yesu kuba Mukama w’Obukama Bwe.
2. Habwaki Yesu nuwe Mukama arukukirayo oburungi?
Omwana wa Ruhanga nuwe Mukama arukukirayo oburungi habwokuba w’embabazi, w’obwinganiza, kandi aina obusobozi kukonyera abantu. (Yohana 1:14) Hanyuma y’okuhumburwa, akatemba omu iguru y’aikaara ha mukono gwa Yahwe ogw’obulyo y’alindiirra. Akasumi obu kahikire, Ruhanga akamuha obusobozi kutandika kulema ensi, ali omu iguru.
3. Haroho abandi abaralema na Yesu?
Abo abarukwetwa ‘abarukwera’ nubo abarukwija kulema na Yesu omu iguru. (Daniel 7:27) Abakwenda ba Yesu abesigwa nubo barukwera ababandize kukomwa. N’okuhikya hati Yahwe n’akyakoma abakazi n’abasaija abesigwa nka abarukwera. Nk’omulingo Yesu y’ahumbwirwe, n’abo bahumburwa n’omubiri ogw’omwoyo.
Abarukugenda omu iguru bali baingaha? Yesu akabeeta “igana like.” (Luka 12:32) Boona hamu nibaija kuba 144,000. Nibaija kulema ensi bali hamu na Yesu.
4. Kiki ekyabaireho Yesu obu y’atandikire kulema?
Obukama bwa Ruhanga obu bwatandikire omu 1914, * Yesu eki y’abandiizeho kukora kikaba kunaga Setani n’abadaimoni be omu nsi kuruga omu iguru. Habw’ekiniga kiingi, Setani akatandika kuleeta emihito omu nsi. (Okusuku’rwa 12:7-10, 12) Kuruga obu emihito eyeyongire omu bantu. Obulemu, ekihe, endwaire, n’emisisa byoona biri kicweka kye manyikirizo ekirukwoleka ngu Obukama bwa Ruhanga buli haihi kutandika kulema omu nsi.
5. Haroho ebirungi ebirugire omu Bukama bwa Ruhanga?
Habw’okutebeza okurukugenda omu maiso omu nsi yoona, Obukama bunu busoboire kuteraniza hamu abantu baingi kuruga omu mahanga goona. Abantu baingi abaculezi nibaikiriza kulemwa Yesu. Ruhanga obwaraba n’ahwerekereza entekaniza y’ebintu enu embi, abali hansi y’Obukama bwe nibaija kujunwa. Nahabwekyo, boona abarukugonza kugasirwa omu Bukama bunu baina kwega kworobera Yesu.
Omu bwire bw’emyaka 1,000, Obukama bunu nibwija kuhikiriza ekigendererwa kya Ruhanga ekya kara. Ensi obw’erafooka orugonjo orurungi, Yesu naija kugarurra Ise Obukama bwe. (1 Abakolinso 15:24-26) Haroho ou w’akugondeze kugambira ebirukukwata ha Bukama bwa Ruhanga?
^ kac. 12 Kumanya ebirukukiraho ha mulingo obunabbi bwarangire omwaka 1914, rora empapura 215-218 ez’akatabu Baibuli Mali Eyegesa Ki?


c: text/html

text:
Ekyamateeka
Chapter 32
1 Wulira, ggwe eggulu, nange naayogera; N’ensi ewulire ebigambo by’akamwa kange:
2 Okuyigiriza kwage kunaatonnya ng'enkuba, Okwogera kwange kunaagwa ng'omusulo; Ng'obukubakuba ku ssubi eggonvu, Era ng'oluwandaggirize ku muddo:
3 Kubanga naatendera erinnya lya Mukama: Muwe obukulu, Katonda waffe.
4 Lwazi, omulimu gwe gwatuukirira; Kubanga amakubo ge gonna musango: Katonda ow'obwesigwa atalina bubi, Wa mazima oyo era wa nsonga.
5 Baakolanga ebitali bya butuukirivu eri ye, si baana be, lye bbala lyabwe: Gye mirembe emikakanyavu egyakyama.
6 Bwe musasula Mukama bwe mutyo, Mmwe abantu abasirusiru abatalina magezi? Si ye kitaawo eyakugula? Ye yakukola, ye yakunyweza ye.
7 Jjukira ennaku ez’edda, Lowooza emyaka gy'emirembe emingi: Buuza kitaawo, anaakulaga; Abakadde bo, banaakubuulira.
8 Ali waggulu ennyo bwe yawa amawanga obusika bwabwe, Bwe yayawula abaana b'abantu: Yassaawo ensalo z'amawanga Ng'omuwendo bwe gwali ogw'abaana ba Isiraeri.
9 Kubanga omugabo gwa Mukama be bantu be; Yakobo: gwe muteeko gw'obusika bwe.
10 Yamusanga mu nsi ey'eddungu, Era mu kigumbo ekyereere ensolo we zikaabira; Yamwetooloolanga, Yamujjanjabanga. Yamukuumanga ng'emmunye y'eriiso lye:
11 Ng'empungu esaasaanya ekisu kyayo, Epaapaalira ku bwana bwayo, Yayanjuluza ebiwaawaatiro bye, n'abatwala, N'abasitulira ku byoya bye,
12 Mukama yekka Ye Yamukulembera, So tewabanga katonda, mulala wamu naye.
13 Yamulinnyisa ku bifo ebigulumivu eby'ensi, N'alya eky’engera eky’ennimiro; N'amunuunyanga omubisi gw'enjuki okuva mu lwazi, N'amafuta okuva mu lwazi olw'embaalebaale;
14 Omuzigo gw'ente n'amata g'endiga, N'amasavu g'abaana b'endiga, N'endiga ennume ez'engeri ey'e Basani, n'embuzi emmandwa; N'eŋŋaano eya ssava ng'amasavu g'ensigo; N'onywanga omwenge oguva mu musaayi gw'omuzabbibu.
15 Naye Yesuluuni n'asavuwala, n'asamba: Wasavuwala, wanenewala, wafuuka munyirivu: N'alyoka aleka Katonda eyamukola, N'anyooma Olwazi olw'obulokozi bwe.
16 Baamukwasanga obuggya ne bakatonda abalala, Baamusunguwazanga n'eby'emizizo.
17 Baawanga ssaddaaka balubaale abatali Katonda, Bakatonda be bataamanyanga, Bakatonda abaggya abaakajja bayimuke, Bajjajja bammwe be bataatyanga.
18 Lwazi eyakuzaala tomujjukira, Era weerabidde Katonda eyakuzaala.
19 Mukama n'akiraba n'abatamwa Olw'okusunguwaza kwa batabani be ne bawala be.
20 N'ayogera nti Naabakisa amaaso gange, Ndiraba enkomerero yaabwe bw'eriba: Kubanga gye mirembe egy'ekyejo ekingi, Abaana omutali kukkiriza.
21 Bankwasanga obuggya n'ekyo ekitali Katonda; Bansunguwazanga n'ebigambo byabwe ebitaliimu: Nange ndibakwasa obuggya eri abo abatali ggwanga; Ndibasunguwaza n'eggwanga essirusiru.
22 Kubanga omuliro gukoledde mu busungu bwange; Era gwase okutuuka mu magombe aga wansi ennyo, Era gwokya ensi n'ekyengera kyayo, Era gukoleeza ensozi we zisibuka.
23 Ndibatuumako obubi; Ndimalira obusaale bwange ku bo:
24 Balikoozimba n'enjala, n'okwokya okungi kulibamalawo, N'okuzikirira okukambwe; N'amannyo g'ensolo ndibasindikira, N'obusagwa bw'ebyewalula eby'omu nfuufu.
25 Ebweru ekitala kinaabafuulanga bamulekwa, Ne mu bisenge entiisa; Kinaazikirizanga omulenzi era n'omuwala, Ayonka era n'omusajja ameze envi.
26 Nayogera nti Nandibasaasaanyizza wala, Nandimazeeyo okujjukirwa kwabwe mu bantu:
27 Singa saatya kusunguwaza kwa mulabe, Abaabakyawa baleme okwerimba, Baleme okwogera nti Omukono gwaffe gugulumizibwa, Era Mukama si y'akoze bino byonna:
28 Kubanga lye ggwanga eritamanyi kuteesa bigambo, So temuli kutegeera mu bo.
29 Singa ba magezi ne bategeera Ne balowooza enkomerero yaabwe ey'oluvannyuma!
30 Omu yandigobye atya olukumi; N'ababiri bandiddusizza batya akakumi, Lwazi waabwe singa teyabatunda, Era Mukama singa teyabagabula?
31 Kubanga olwazi lwabwe teruliŋŋanga olwazi lwaffe, Newakubadde abalabe baffe bennyini nga be basala omusango.
32 Kubanga omuzabbibu gwabwe gwava ku muzabbibu ogw'e Sodoma, Ne mu nnimiro ez'e Ggomola: Ezabbibu zaabwe zabbibu za mususa, Ebirimba byazo bikaawa:
33 Omwenge gwabwe busagwa bwa misota, Era busagwa bukambwe bwa mbalasaasa.
34 Kino tekyaterekwa gye ndi, Nga kiteekeddwako akabonero mu bugagga bwange?
35 Okuwalana kwange, n'okusasula, Obudde bwe bulituuka ekigere kyabwe ne kiseerera: Kubanga olunaku lwabwe olw'okulaba ennaku luli kumpi: N'ebigenda okubajjira biryanguwa:
36 Kubanga Mukama alisalira abantu be omusango; Era alyejjusa olw'abaddu be; Bw'aliraba ng'obuyinza bwabwe buweddewo, So tewali asigaddewo, oba musibe oba atali musibe.
37 Era ayogera nti Bakatonda baabwe bali ludda wa, Olwazi lwe beesiganga;
38 Abaalyanga amasavu ag'essaddaaka zaabwe, Abaanywanga omwenge ogw'ekyo kye baawangayo ekyokunywa. Bagolokoke bababeere, Babe ekigo kyammwe,
39 Mulabe kaakano nga nze, nze wuuyo, So tewali katonda wamu nange: Nze nzita; era nze mpa obulamu; Nfumise, era mponya: So tewali ayinza okulokola okuggya mu mukono gwange:
40 Kubanga ngolola omukono gwange eri eggulu, Ne njogera nti Nga bwe ndi omulamu emirembe gyonna,
41 Bwe ndiwagala ekitala kyange ekimasamasa, Omukono gwange ne gukwata ku musango; Ndiwalana eggwanga ku balabe bange, Ndisasula abo abankyawa.
42 Obusaale bwange ndibutamiiza omusaayi, N'ekitala kyange kirirya ennyama; N'omusaayi gw'abo abattibwa n'abawambe, Okuva ku mutwe gw'abo abakulembera abalabe,
43 Musanyuke, mmwe amawanga, wamu n’abantu be. Kubanga aliwalana eggwanga ly'omusaayi gw'abaddu be, Era alisasula abalabe be okubonerezebwa; Era alitangirira elisi ye, abantu be.
44 Musa n'ajja n'ayogerera ebigambo byonna eby'oluyimba luno mu matu g'abantu, ye ne Koseya omwana wa Nuni:
45 Musa n'amalira ddala okwogera ebigambo ebyo byonna eri Isiraeri yenna:
46 n'abagamba nti Muteeke omutima gwammwe ku bigambo byonna bye mbategeeza leero; bye muliragira abaana bammwe, okukwata ebigambo byonna eby'amateeka ago okubikolanga.
47 Kubanga si kigambo ekitaliimu gye muli kubanga bwe bulamu bwammwe, era olw'ekigambo ekyo kyemunaavanga muwangaala ennaku zammwe ku nsi gye musomokera Yoludaani okugirya.
48 Mukama n'agamba Musa ku lunaku olwo nti
49 Linnya ku lusozi luno Abalimu, ku lusozi Nebo, oluli mu nsi ya Mowaabu, olwolekera Yeriko; olengere ensi ya Kanani gye mpa abaana ba Isiraeri okuba obutaka:
50 ofiire ku lusozi lw'olinnyako, okuŋŋaanyizibwe eri abantu bo; nga Alooni muganda wo bwe yafiira ku lusozi Koola, n'akuŋŋaanyizibwa eri abantu be:
51 kubanga mwansobyako wakati mu baana ba Isiraeri ku mazzi ag'e Meriba mu Kadesi, mu ddungu Zini; kubanga temwantukuza wakati mu baana ba Isiraeri.
52 Kubanga olirengera ensi mu maaso go; naye toligendayo mu nsi gye mpa abaana ba Isiraeri.

robotstxt: allowed

filter: keep


text:
Isaaya
Chapter 23
1 Omugugu gwa Ttuulo. Muwowoggane, mmwe ebyombo eby'e Talusiisi; kubanga kizise, obutabaamu nnyumba newakubadde okuyingiramu; bakibikkuliddwa okuva mu nsi ya Kittimu.
2 Musirike, mmwe abatuula ku kizinga; ggwe abasuubuzi ab’e Zidoni abawunguka ennyanja gwe bajjuza.
3 Era ku mazzi amangi ensigo za Sikoli, ebikungulwa bya Kiyira, bye byali amagoba ge; era oyo ye yali akatale k'amawanga.
4 Kwatibwa ensonyi, ggwe Zidoni: kubanga ennyanja eyogedde, ekigo eky'ennyanja, nti Sinnalumwa kuzaala, so sinnazaala, so sinnayonsa balenzi, so sinnalera bawala.
5 Ebigambo bwe birituuka e Misiri, balinakuwalira nnyo ebigambo eby'e Ttuulo.
6 Muwunguke mugende e Talusiisi; muwowoggane, mmwe abatuula ku kizinga.
7 Kino kye kibuga kyammwe eky'essanyu ekimaze emyaka emingi era ebigere byakyo ebyakitwalanga mu bitundu eby'ewala olw'obubudamo?
8 Ani ateesezza kino ku Ttuulo, ekibuga ekitikkira engule, abasuubuzi baamu balangira, abatunzi baamu be b'ekitiibwa mu nsi?
9 Mukama ow'eggye ye akiteesezza, okuvumisa amalala ag'ekitiibwa kyonna, okunyoomesa ab'ebitiibwa bonna mu nsi.
10 Yita mu nsi yo nga Kiyira, ggwe muwala wa Talusiisi; tewakyali lukoba olukusiba.
11 Agolodde omukono gwe ku nnyanja, anyeenyezza obwakabaka: Mukama alagidde eby'e Kanani, okuzikiriza ebigo byamu.
12 N'ayogera nti Tokyeyongera kusanyuka, ggwe muwala wa Zidoni ajoogebwa: golokoka, owunguke ogende e Kittimu; era n'eyo toliba na kuwummula.
13 Laba, ensi ey'Abakaludaaya; eggwanga lino terikyaliwo; Omwasuli agifudde ey'ensolo ez'omu ddungu: baazimba ebigo byabwe, baasuula amayumba gaamu; yabizikiriza.
14 Muwowoggane, mmwe ebyombo eby'e Talusiisi: kubanga ekigo kyammwe kizise.
15 Awo olulituuka ku lunaku luli Ttuulo kiryerabirirwa emyaka nsanvu, ng'ennaku za kabaka omu bwe ziriba: emyaka nsanvu nga giweddeko ebiriba ku Ttuulo biriba ng'ebiri mu luyimba olw'omwenzi.
16 Ddira ennanga otambuletambule mu kibuga, ggwe omwenzi eyeerabirwa; kuba bulungi ennanga, oyimbe ennyimba nnyingi, olyoke ojjukirwe.
17 Awo olulituuka emyaka nsanvu nga giweddeko Mukama alijjira Ttuulo, naye aliddira empeera ye, era alyenda n'obwakabaka bwonna obw'ensi obusaasaanidde wonna.
18 N'ebibye eby'obuguzi n'empeera ye biriba butukuvu eri Mukama: tebiriterekebwa so tebiriwanikibwa; kubanga ebibye eby'obuguzi biriba by'abo abatuula mu maaso ga Mukama, okulyanga okukkuta, n'okuba ebyambalo ebigumu.


text:
Zabbuli
Chapter 105
1 Mumwebazenga Mukama, mukaabirenga erinnya lye; Mumanyisenga ebikolwa bye mu mawanga.
2 Mumuyimbirenga, muyimbenga okumutendereza; Mwogerenga ku by'amagero bye byonna.
3 Mwenyumirizenga olw'erinnya lye ettukuvu: Omutima gw'abo abanoonya Mukama gusanyukenga.
4 Munoonyenga Mukama n'amaanyi ge; Munoonyenga amaaso ge ennaku zonna.
5 Mujjukirenga eby'amagero bye bye yakola; Eby'ekitalo bye, n'emisango egy'akamwa ke;
6 Mmwe ezzadde lya Ibulayimu omuddu we, Mmwe abaana ba Yakobo, abalonde be.
7 Oyo ye Mukama Katonda waffe: Emisango gye gibuna ensi zonna.
8 Ajjukira endagaano ye ennaku zonna. Ekigambo kye yalagira emirembe olukumi;
9 Endagaano gye yalagaana ne Ibulayimu, N'ekirayiro kye yalayirira Isaaka;
10 N'ekyo naakinyweza eri Yakobo okuba etteeka, Eri Isiraeri, okuba endagaano eteriggwaawo:
11 Ng'ayogera nti Ggwe ndiwa ensi ya Kanani, Omugabo ogw'obusika bwammwe:
12 Bwe baali abantu abatono omuwendo gwabwe: Weewaawo, abatono ennyo, era abo batambuze omwo;
13 Ne batambulatambula mu mawanga agatali gamu, Nga bava mu bwakabaka ne baggukira mu bantu abalala.
14 Teyaganya muntu kuboonoona; Weewaawo, yanenya bakabaka ku lwabwe;
15 Ng'ayogera nti Temukwatanga ku abo be nnafukako amafuta, So temukolanga bubi bannabbi bange.
16 N'ayita enjala okugwa ku nsi; N'amenya omuggo gwabwe gwonna, ye mmere yaabwe.
17 Yabakulembeza omuntu; Yusufu yatundibwa okuba omuddu:
18 Ebigere bye baabirumya enjegere; Yagalamira ng'asibiddwa n'ebyuma:
19 Okutuusa ekigambo kye lwe kyatuukirira; Ekigambo kya Mukama kyamukemanga.
20 Kabaka yatuma n'amusumulula; Ye yafuga amawanga, n'amuteera ddala.
21 N'amufuula omukulu w'ennyumba ye, N'amuteresa ebintu bye byonna:
22 Okusiba abalangira be bw'ayagala, N'okuyigiriza amagezi abakadde be.
23 Era ne Isiraeri n'ajja mu Misiri; Yakobo n'atuula mu nsi ya Kaamu.
24 N'ayongera nnyo abantu be, N'abawa amaanyi okusinga abalabe baabwe.
25 N'akyusa omutima gwabwe okukyawa abantu be, Okukuusakuusa abaddu be.
26 N'atuma Musa omuddu we, Ne Alooni gwe yalonda.
27 Ne bassa mu bo obubonero bwe, N'eby'amagero mu nsi ya Kaamu.
28 N'aleeta ekizikiza, ekizikiza ne kikwata; Ne bajeemera ebigambo bye.
29 N'afuula amazzi gaabwe omusaayi, N'atta ebyennyanja byabwe.
30 Ensi yaabwe n'ejjula ebikere, Mu nju za bakabaka baabwe.
31 N'ayogera, ebitole eby'ensowera ne bijja, N'ensekere mu nsalo zaabwe zonna.
32 N'abawa omuzira mu kifo ky'enkuba, N'omuliro ogwaka mu nsi yaabwe.
33 Era n'akuba n'emizabbibu n'emitiini gyabwe; N'amenya emiti egy’omu nsalo zaabwe.
34 N'ayogera, enzige ne zijja, N'obuwuka, era ebyo tebyabalikika omuwendo gwabyo.
35 Ne birya buli muddo ogwali mu nsi yaabwe, Ne birya ebibala eby'ettaka lyabwe.
36 Era n’akuba n'ababereberye bonna abaali mu nsi yaabwe, Abaali basinga amaanyi mu bazira baabwe bonna.
37 N'abaggyamu nga balina effeeza n'ezaabu: So tewaali muntu munafu omu mu bika bye.
38 Misiri n’esanyuka bwe baagenda; Kubanga entiisa yaabwe yali ebaguddeko.
39 N'ayanjuluza ekire okubabikkangako; N'omuliro gubaakirenga ekiro.
40 Ne basaba, n'aleeta obugubi, N'abakkusa emmere ey'omu ggulu.
41 N'ayasa ejjinja, amazzi ne gatiiriika; Ne gakulukuta mu bifo ebikalu.
42 Kubanga yajjukira ekigambo kye ekitukuvu, Ne Ibulayimu omuddu we.
43 N'aggyamu abantu be n'essanyu, N'abatonde be n'okuyimba.
44 N'abawa ensi ez'amawanga; Ne batwala ne balya emirimu egy'amawanga:
45 Balyoke bakwatenga ebiragiro bye, Beekuumenga amateeka ge. Mumutendereze Mukama.


text:
Yoswa
Chapter 5
1 Awo bakabaka bonna ab'Abamoli, abaali emitala wa Yoludaani ku luuyi olw'ebugwanjuba; ne bakabona ab'Abakanani, abaali ku nnyanja, bwe baawulira Mukama bwe yakaliza amazzi ga Yoludaani mu maaso g'abaana ba Isiraeri, okutuuka bwe twamala okusomoka, omutima gwabwe ne gusaanuuka, so nga tewakyali alina omwoyo mu bo; olw'abaana ba Isiraeri.
2 Mu biro ebyo Mukama n'agamba Yoswa nti Weekolere obwambe obw'amayinja, okomole nate abaana ba Isiraeri omulundi ogw'okubiri.
3 Yoswa ne yeekolera obwambe obw'amayinja, n'akomolera abaana ba Isiraeri ku lusozi olw'ebikuta.
4 Era eno ye nsonga eyabakomoza Yoswa: abasajja bonna abaava mu Misiri, abalwanyi bonna, ne bafiira mu ddungu mu kkubo, bwe baamala okuva mu Misiri.
5 Kubanga abantu bonna abaavaayo ne bakomolwa: naye abantu bonna abaazaalirwa mu ddungu mu kkubo nga bava mu Misiri nga tebakomolwanga.
6 Kubanga abaana ba Isiraeri baatambulira emyaka amakumi ana mu ddungu, okutuusa eggwanga lyonna, be balwanyi abaava mu Misiri; lwe lyaggwaawo, kubanga tebaawulira ddoboozi lya Mukama: Mukama be yalayirira obutabaganya kulaba nsi Mukama gye yalayirira bajjajja baabwe okutuwa, ensi ekulukuta amata n'omubisi gw'enjuki.
7 N'abaana baabwe be yazza mu kifo kyabwe, abo Yoswa be yakomola: kubanga baali si bakomole, kubanga tebaabakomolera mu kkubo.
8 Awo, bwe baamala okukomola eggwanga lyonna, ne babeera mu bifo byabwe mu lusiisira ne bamala okuwona.
9 Mukama n'agamba Yoswa nti Leero njiringisizza ekivume eky'e Misiri okukibaggyako. Erinnya ery'ekifo kiri kyeryava liyitibwa Girugaali ne kaakano.
10 Abaana ba Isiraeri ne basula mu Girugaali; ne balya Okuyitako ku lunaku olw'ekkumi n'ennya olw'omwezi olweggulo mu lusenyi olw'e Yeriko.
11 Okuyitako ng'eweddeko ku lunaku olw'enkya ne balya emmere enkalu ey'omwaka ogwaggwaako, emigaati egitazimbulukuswa ne kasooli omusiike, ku lunaku olwo.
12 N'emmaanu n'eggwaawo enkya, bwe baamala okulya emmere ey'ensi ey'omwaka ogwaggwaako; abaana ba Isiraeri ne bataba na mmaanu nate; naye ne balya ku mmere ey'ensi eya Kanani omwaka ogwo.
13 Awo, Yoswa bwe yali ng'asembedde e Yeriko, n'ayimusa amaaso ge n'atunula, era, laba, nga wayimiridde omuntu okumwolekera eyalina ekitala ekisowole mu mukono gwe; Yoswa n'amusemberera, n'amugamba nti Oli ku lwaffe, oba oli ku lwa balabe baffe?
14 N'ayogera nti Nedda; naye omukulu ow'eggye lya Mukama ntuuse kaakano. Yoswa n'amufukaamirira mu maaso ge, n'asinza, n'amugamba nti Mukama wange agamba atya omuddu we?
15 Omukulu ow'eggye lya Mukama n'agamba Yoswa nti Yambula engatto yo mu kigere kyo; kubanga ekifo mw'oyimiridde kitukuvu. Yoswa n'akola bw'atyo.


text:
OMUNAALA GW'OMUKUUMI APULI 2015
Wandyagadde Okuyigirizibwa Bayibuli?
Okwetooloola ensi abantu bukadde na bukadde baganyuddwa mu nteekateeka y’Abajulirwa ba Yakuwa ey’okuyigiriza abantu Bayibuli. Soma omanye engeri naawe gy’oyinza okuganyulwa.
Lwaki Kikulu Okuyiga Bayibuli?
Otera okugamba nti, ‘Sirina biseera,’ oba nti ‘Saagala kwegatta ku ddiini yammwe’?
Enteekateeka y’Okuyigirizibwa Bayibuli ya Bonna
Funa eby’okuddamu mu bibuuzo munaana ebikwata ku nteekateeka eno abantu bye basinga okubuuza.
Ebibuuzo Bisatu Byakyusa Obulamu Bwange
Omuyizi yayigiriza omusomesa we; Doris Eldred yafuna eby’okuddamu ebimatiza mu bibuuzo bye yali yeebuuza.
Ekintu eky’Omuwendo Ekyazuulibwa mu Kasasiro
Ekiwandiiko ekiyitibwa Rylands ekirimu ezimu ku nnyiriri eziri mu njiri ya Yokaana kye kisingayo obukadde mu biwandiiko bya Bayibuli eby’Oluyonaani ebyazuulibwa.
Lwaki Tusaanidde Okujjukira Okufa kwa Yesu?
Abantu bangi bakuza amazaalibwa ga Yesu ku Ssekukkulu n’amazuukira ge ku Ppaasika. Lwaki Abajulirwa ba Yakuwa bo bajjukira kufa kwa Yesu?
Obadde Okimanyi?
Omukulu w’ekibinja ky’abasirikale yalinanga buvunaanyizibwa ki mu magye g’Abaruumi? Endabirwamu ez’edda zaawukana zitya ku za leero?
Bayibuli Eddamu Ebibuuzo Bino
Ekiseera kirituuka abantu ne baba nga bafaayo ku bannaabwe?


text:
Omulingo Tulindamu Ebirukukukwataho
Ebirukukukwataho
Ebintu byona ebirukukukwataho ebiwatusindikiire ha mukura gunu bikozesebwa Watchtower Bible and Tract Society of New York, Inc., rundi ebitebe byayo ebindi habw’ekigendererwa ekibabikusabiire kyonka. Aba Watchtower Bible and Tract Society of New York, Inc. tibasobora kuheereza omuntu ondi wena ebirukukukwataho oihireho haroho ebiwasabire, baina kukuhikyaho kandi babanza kukugambira. Obubahayo ebirukukukwataho, baba nibakoragana n’ab’eby’okwelinda omu kuseruliriza n’okutanga obucwi bw’ebiragiro. Watchtower terukusobora kutunda rundi kugaba ebirukukwataho eby’ogiheriize.
Endagirro yawe eya E-mail
Endagirro ya e-mail ey’otuhaire n’otandika akawunti naitwe niyo turukwija kukozesa kuhulizangana naiwe haroho ensonga yoona erukukwata ha akawunti yaawe. Nk’ekyokurorraho, kakusangwa otusaba tukukoonyere habwokuba oyeberwe ibara rundi ekigambo eky’okozesa n’otaha akawunti yaawe, nitwiija kukusindikira obutumwa nituburabya ha ndagirro yawe eya e-mail.
Cookies
Cookies zikozesebwa okwijuka ebintu omuntu ebyakira kugonza kukozesa ali ha mukura gwa jw.org. Nk’ekyokurorraho, orulimi omuntu orwakira kukozesa rwahurwa omu cookie, nukwo obw’agarukamu kukozesa akawunti ye ha mukura gwa jw. Org, ebigambo biizira omu rulimi oru. Ebirukukukwataho tibyahurwa omu cookies.
Active Scripting rundi JavaScript
Aba jw.org bakozesa scripting kusobozesa omukura gwabu kukora kurungi. Kukozesa scripting kisobozesa jw.org kuhikya hali abo abarukugikozesa ebi barukwetaaga omu bwangu. Aba jw.org tibakozesa scripting kuteeka puroguraamu ha kompyuta z’abantu abakozesa omukura gwabu, n’obukwakuba kutunga ebirukubakwataho bataikiriziibwe.
Puroguraamu ey’okozesa kugenda ha mikura endi eine kuba aine Active scripting rundi Java Script omukura gwa jw.org kusobora kukora kurungi. Puroguraamu ezimu ziikiriza active scripting rundi Java Script kukozesebwa ha mikura emu kandi ezindi tizikikiriza. Ebihandiiko ebibaza ha puroguraamu ey’okozesa kugenda ha mikura endi bisobora kukukoonyera kumanya omulingo ogw’orukusobora kukozesa scripting ha mikura emu.
Obu kiraaba nikyetaagisa kuhindura omu by’okwelinda byaitu, nitwiija kwoleka empinduka ezo ha peeji enu, obe n’osobora kumanya kurungi ebi turukukwetagaho n’omulingo turukugenda kubikozesaamu.


text:
Nga tujaguza emyaka 50 egy’ameefuga, eriyo abantu n’ebibiina ebyali ebisaale mu kaweefube w’okwefuga n’okulwanyisa obwannakyemalira ebitoogerwako. AHMED KATEREGGA akuleetedde ekibiina kya Uganda Bawejjere Association.
Ku mukolo gw’okuggulawo omuzikiti e Kampalamukadde mu 1991, Pulezidenti Museveni yategeeza nti yali wa kinywi n’Abasiraamu kubanga yatandika nabo olutalo.
“Abantu nga Sheikh Zubairi Bakari (olwo yali mumyuka wa RDC atwala Kayunga), Abaasi Kibazo, Haruna Kibuye banvuganga mu mmotoka mu Kampala nga nnwanyisa Idi Amin,” Pulezidenti bwe yategeeza.
Bino yali asoose kubyogera mu kuziika omugenzi Ahmed Sseguya, omuduumizi w’abayeekera ba NRA eyasooka. Yagamba nti, “Abantu nga Zubairi Bakari nabalagira okuyiga Olunubbi n’asobola okukettera ddala ebyama bya basajja ba Amin n’abimpeereza e Tanzania.”
Museveni yagamba nti bwe yafuna omulimu mu ofiisi ya Pulezidenti mu 1970, yabbangayo baasitoola, n’atendekanga abawejjere nga Abaas Kibazo, Ahmed Sseguya, Zubairi Bakari ne Haruna Kibuye ng’abatendekera Mengo- Kisenyi.
Bano bonna baali mu kibiina ky’abawejjere, ekimu ku byalwanirira okwefuga kwa Uganda. Mu kuziika Sheikh Zubairi Bakari e Sekanyonyi mu Mityana, eyali omumyuka owookusatu owa Katikkiro wa Uganda, Haji Ali Kirunda Kivejinja, yategeeza nti nga Museveni akyali muvubuka atandiikiriza ebyobufuzi, gye yagwira ku Zubairi Bakari eyali atunda amata e Katwe, eyamutwala mu kibiina ky’abawejjere.
Museveni yazzeemu okwogera ku kibiina ky’abawejjere ng’ali mu ku mbaga ya mutabani w’eyali Minisita Syda Bumba eyabadde mu Kampala Serena Hotel. Yagambye nti Syda Namirembe, wadde yali muto yasobola okubeegattako.
Abbey Ssemuwemba, omukwaganya w’omukutu gwa Ugandans At Heart e Bungereza, agamba nti Museveni yatandika okukolagana ne Bumba eyo nga mu 1968.
Entandikwa y’Abawejjere
Haji Kivejinja agamba nti ekibiina kya Uganda Bawejjere Association kyatondwawo ku nkomerero y’emyaka gy’ataano okulwanirira abantu abaali bakola emirimu gy’ekiwejjere egy’okukol-ererera omuzigo n’emmere ya leero.
Eyakitondawo yali Samula Kimuli okuva e Nakasoga mu ggombolola y’e Kaliisizo e Buddu.
Ono yali kojja wa Joseph Tamale Mirundi, kati munnamawulire wa Pulezidenti ne Muhammad Nsereko kati omubaka wa Palamenti owa Kampala Central.
Mirundi agamba nti kojjaawe amujjukirako okukuba faaza oluyi ng’azze okwabya olumbe lwa kitaabwe bwe bakkaanya nti muganada we Alozio Nyago asike wadde teyali Musiraamu.
Mirundi agamba nti kojjaawe Kimuli yali munnamawulire ng’awandiika mu Uganda Eyogera.
Yakozesa obunnamawulire okukunga banne okutandikawo ekibiina ky’abawejjere. “Kokka yatandikawo n’ekibiina eky’okutereka n’okuwola ensimbi, kyokka Amin bwe yawamba mu 1971, abantu ne bamuteeka ku bunkenke nga baagala ssente zaabwe, yafiira mu kkubo mu mmotoka ya Wogani eyali ey’omu ku bakulembeze b’abawejjere, ng’ayingira Kampala,” bwatyo Mirundi bw’ajjukira.
Abawejjere ne UPC
Omukulembeze w’abaw-ejjere eyasinga okwatiikirira yali Abaas Kibazo eyabeeranga e Kibuli ng’akolera Katwe. Yali muvuzi wa ttipa era ono ye yakunganga bawejjere banne nga Ahmed Sseguya, Zubairi Bakari, Haruna Kibuye, Kabala, n’abalala.
“John Kakonge bwe yajja kuno mu 1959, yasanga ekibiina ky’abawejjere weekiri n’abayingiza mu UPC mu 1960 mwe yali Ssaabawandiisi,” Kivejinja bw’ajjukira n’agamba nti “Naffe (Kivejinja, Bidandi Ssali ne Kintu Musoke) bwe tukomawo mu 1962 ne tubeekwata.”
Agamba nti Obote bwe yalemesa John Kakonge okudda ku bwassaabawandiisi bwa UPC mu 1964 mu lukiiko olwatuula e Gulu, nti era n’abavubuka bano n’abagoba mu kibiina mu 1965, nti abamu ng’omugenzi Dani Wadada Nabudere baasalawo kutandikawo lutalo lwa kiyeekera nti kyokka abalala nga Kivejinja ne bagamba nti ekyo Obote ky’ayagala asobole okubakwata abasibe.
“Museveni abagoberezi baffe bonna omwali n’abawejjere, wano we yabatuggyirako n’abatwala, era mu biseera bya Amin, yajjanga e Kibuli ewa Kibazo ng’asibye enkutu n’okwesuulira akaleesu, ng’afuuwa n’emmindi, nga teri amuteebereza nti ye Ssaabayeekera wa FRONASA okuva e Tanzania,” Kivejinja bw’agamba.
Agattako nti yeeyisanga mu ngeri y’emu ng’azze ewa Bakari we yatundiranga amata ku Kalittunsi e Katwe.
Nga Amin asiguukuluddwa mu 1979, bano bonna Museveni yatandika nabo UPM mu 1980 era yakola nabo obuyeekera bwa NRM/NRA okuva mu 1981 okutuuka mu 1986.
Kivejinja agamba nti ekibiina ky’abawejjere ky’asingamu Basiraamu kubanga baali banyigiriziddwa nnyo mu ndagaano ya 1900.
Sseeguya yabbulwako ettendekero ly’ebyemikono e Kayunga, Bakari yali RDC e Mukono, Kayunga, Kalangala ne Bugiri era we yafiira nga muyambi wa Pulezidenti owenjawulo ku nsonga za Kampala.
Kibuye yali mu kibiina kya SPIDIQA Foundation ekyatondwawo Sheikh Zziwa mu 1982. era nga yali muwandiisi mu katabo ka Shariat akakung’anyizibwanga omugenzi Musa Njuki. Nga tujaguza ameefuga aga 50, ab’ekibiina ky’abawejjere, basaana bajjukirwe.


text:
Bya DAMBA WIZIRI
OMUSAJJA akutte akakumbi ku kyalo n’alumba amaka 4 n’ava nju ku nju ng’agenda akuba abaamu ku mutwe era n’atta abaana babiri abantu abalala ne basigala n’ebisago nga bataawa.
Olwamaze okutta abaana yabadde akyalumba amaka amalala okubakuba abatuuze ne bakung’aana ne bamukuba naye ne bamutta ne baamuziika kiro.
Baliraanwa be baategeezezza nti yasoose kutabuka mu kiro ku Lwomukaaga n’atandika okulaya enduulu kyokka n’akkakkana.
Ssande lwakedde nga bulijjo kyokka zaabadde ziwera ssaawa 10:00 olweggulo abatuzze ne babategeeza ekyabagudde Nicholas Kyakabaale n’akwata akasimo n’alumba nju ku nju ng’agenda akuba abantu okukkakkana ng’asse abaana Ronia Atuhwereire 2 muwala wa Edison Tulyamuleeba ne Sharon Akakwasa muwala wa Pouson Nsiimire.
Olwavudde eyo yalumbye nnamukadde Winnie Busherekyire, 77, ne Breach Atukorera, 4, be yakubye naye ne basimattuka.
Kyakabaale abadde mupakasi ku kyalo Ruhiira ggombolola ya Nyakitunda e Isingiro.
NAMUKADDE BUSHEREKYIRE EYASIMATTUSE ALOJJA:
Nabadde nsitudde sseffuliya ya mmere era nagenze okulaba ng’omusajja ajja gyendi ng’andezeemu enkumbi ne nkuba enduulu okuyambibwa.
Newankubadde nakubye enduulu, Kyakabaale yannumbye bulumbi. Mu kwerwanako nnataddeyo sseffuliya y’emmere era eno gye yakubye n’atankwasa mutwe nga bweyabadde ayagala.
Kigambibwa nti Kyakabaale abadde atera okupakasa mu maka g’abazadde b’abaana be yasse.
Kigambibwa mu kazigo mw’asula bwe mwayaziddwa mwasangiddwamu ekiveera ky’enjaga.


text:
2 Bassekabaka
Chapter 19
1 Awo olwatuuka kabaka Keezeekiya bwe yakiwulira n'ayuza ebyambalo bye ne yeesiiga evvu n'ayingira mu nnyumba ya Mukama.
2 N'atuma Eriyakimu eyali saabakaaki ne Sebuna omuwandiisi n'abakadde ab'oku bakabona nga bambadde ebibukutu eri Isaaya nnabbi mutabani wa Amozi.
3 Ne bamugamba nti Bw'atyo bw'ayogera Keezeekiya nti Olunaku luno lunaku lwa buyinike era lwa kunenyezebwa era lwa kuvumibwa: kubanga abaana batuuse okuzaalibwa, so tewali maanyi ga kuzaala.
4 Mpozzi Mukama Katonda wo anaawulira ebigambo byonna ebya Labusake kabaka w'e Bwasuli mukama we gwe yatuma okuvuma Katonda omulamu, era n'anenya ebigambo Mukama Katonda wo by'awulidde: kale yimusa okusaba kwo ku lwabo abasigadde.
5 Awo abaddu ba kabaka Keezeekiya ne bajja eri Isaaya.
6 Awo Isaaya n'abagamba nti Bwe mutyo bwe muba mugamba mukama wammwe nti Bw'atyo bw'ayogera Mukama nti Totya bigambo by'owulidde abaddu ba kabaka w'e Bwasuli kye banzivodde.
7 Laba, naateeka omwoyo mu ye, kale anaawulira ekigambo n'addayo mu nsi ye; nange ndimugwisa n'ekitala mu nsi ye ye.
8 Awo Labusake n'addayo n'asanga kabaka w'e Bwasuli ng'alwana ne Libuna: kubanga yali awulidde ng'avudde ku Lakisi.
9 Awo bwe yawulira nga boogera ku Tiraka kabaka w'e Esiyoopya nti Laba, atabadde okulwana naawe: n'atumira nate Keezeekiya ababaka ng'ayogera nti
10 Bwe mutyo bwe muba mugamba Keezeekiya kabaka wa Yuda nti Katonda wo gwe weesiga takulimbanga ng'ayogera nti Yerusaalemi tekirigabulwa mu mukono gwa kabaka w'e Bwasuli.
11 Laba, wawulira bakabaka b'e Bwasuli bye baakola ensi zonna nga bazizikiririza ddala, naawe olirokoka?
12 Bakatonda b'amawanga baabalokola abo bajjajjange be baazikiriza, Gozani ne Kalani ne Lezefu n'abaana ba Edeni abali mu Terasali?
13 Kabaka w'e Kamasi ali ludda wa ne kabaka w'e Alupadi ne kabaka w'ekibuga Sefavayimu, ow'e Kena n'ow'e Yiva?
14 Awo Keezeekiya n'atoola ebbaluwa mu mukono gw'ababaka n'agisoma: awo Keezeekiya n'ayambuka mu nnyumba ya Mukama, n'agyanjuluza mu maaso ga Mukama.
15 Awo Keezeekiya n'asaba mu maaso ga Mukama n'ayogera nti Ai Mukama Katonda wa Isiraeri, atuula ku bakerubi, ggwe Katonda, ggwe wekka, ow'obwakabaka bwonna obw'ensi; ggwe wakola eggulu n'ensi.
16 Tega okutu kwo, ai Mukama, owulire; zibula amaaso go; ai Mukama, olabe: owulire ebigambo bya Sennakeribu by'amutumye okuvuma Katonda omulamu.
17 Mazima, Mukama, bakabaka b'e Bwasuli baazikiriza amawanga n'ensi zaabwe,
18 era baasuula bakatonda baabwe mu muliro: kubanga tebaali bakatonda naye mulimu gwa mikono gya bantu, emiti n'amayinja; kyebaava babazikiriza.
19 Kale nno, ai Mukama Katonda waffe, tulokole, nkwegayiridde, mu mukono gwe obwakabaka bwonna obw'ensi bamanye nga ggwe Mukama Katonda, ggwe wekka.
20 Awo Isaaya mutabani wa Amozi n'atumira Keezeekiya ng'ayogera nti Bw'atyo bw'ayogera Mukama Katonda wa Isiraeri nti Kubanga onsabye olwa Sennakeribu kabaka w'e Bwasuli, nkuwulidde.
21 Kino kye kigambo Mukama ky'ayogedde ku ye: nti Omuwala wa Sayuuni atamanyanga musajja akunyoomye, akusekeredde; omuwala wa Yerusaalemi akunyeenyerezza omutwe.
22 Ani gw'ovumye gw'ovodde? ani gw'ogulumirizzaako eddoboozi lyo n'oyimusa waggulu amaaso go? ku Mutukuvu owa Isiraeri.
23 Ovumidde Mukama mu babaka bo n'oyogera nti Nninnye ku ntiko y'ensozi n'olufulube lw'amagaali gange, ku njuyi ez'omunda eza Lebanooni; era nditema emivule gyako emiwanvu n'emiberosi gyako egisinga obulungi: era ndiyingira mu kisulo kyako ekikomereddeyo, mu kibira eky'ennimiro yaako engimu.
24 Nsimye, nnywedde amazzi ag'abannaggwanga, era ndikaza n'ebigere byange emigga gyonna egy'e Misiri:
25 Tewawulira bwe nnakikola edda, ne nkibumba okuva mu biro eby'edda? kaakano nkituukirizza obeere wa kuzikiriza bibuga ebiriko enkomera n'obifuula ebifunvu eby'amatongo.
26 Ababituulamu kyebava babeera n'amaanyi amatono, ne batekemuka ne bakeŋŋentererwa; ne baba ng'essubi ery'omu ttale era ng'omuddo omubisi, ng'essubi eriri waggulu ku nnyumba, era ng'eŋŋaano ekaze nga tennakula.
27 Naye mmanyi okutuula kwo n'okufuluma kwo n'okuyingira kwo ne bw'ondalukira.
28 Kubanga ondalukira era kubanga essukuti lyo lirinnye mu matu gange, kyendiva nteeka eddobo lyange mu nnyindo zo n'olukoba lwange mu mimwa gyo, ne nkuddizaayo mu kkubo lye wafulumamu.
29 Era kano ke kanaaba akabonero gy'oli: mulirya mu mwaka guno ekyo ekimera kyokka, ne mu mwaka ogw'okubiri ekyo ekikivaamu okuloka; ne mu mwaka ogw'okusatu musige mukungule musimbe ensuku ez'emizabbibu mulye ku bibala byamu.
30 Awo ekitundu ekifisseewo ekiwonye ku nnyumba ya Yuda balisimba emizi wansi ne babala ebibala waggulu.
31 Kubanga mu Yerusaalemi muliva ekitundu ekifisseewo, ne ku lusozi Sayuuni abo abaliwona: obuggya bwa Mukama bulituukiriza ekyo.
32 Mukama kyava ayogera ku kabaka w'e Bwasuli nti Talituuka ku kibuga kino, so talirasaayo kasaale, so talikyolekera n'engabo, so talikituumako kifunvu.
33 Mu kkubo mwe yajjira omwo mw'aliddirayo, so talituuka ku kibuga kino, bw'ayogera Mukama.
34 Kubanga ndirwanirira ekibuga kino okukirokola ku bwange nze ne ku bw'omuddu wange Dawudi.
35 Awo olwatuuka ekiro ekyo malayika wa Mukama n'afuluma n’atta mu lusiisira olw'Abasuuli kasiriivu mu obukumi munaana mu enkumi ttaano: abantu bwe baagolokoka enkya mu makya, laba, bonna baali mirambo gya bafu.
36 Awo Sennakeribu kabaka w'e Bwasuli n'avaayo n'agenda n'addayo, n'abeera e Nineeve.
37 Awo olwatuuka bwe yali ng'asinziza mu ssabo lya Nisuloki katonda we, Adulammereki ne Salezeri ne bamutta n'ekitala: ne baddukira mu nsi y'e Alalati. Esaladoni mutabani we n'afuga mu kifo kye.


text:
Luusi
Chapter 1
1 Awo olwatuuka mu nnaku abalamuzi ze baalamuliramu, enjala n'egwa mu nsi. Awo omusajja ow'e Besirekemuyuda n'agenda okutuula mu nsi ya Mowaabu, ye ne mukazi we, ne batabani be bombi.
2 N'erinnya ly'omusajja lyali Erimereki, n'erinnya lya mukazi we Nawomi, n'erinnya lya batabani be bombi Maloni ne Kiriyoni, Abaefulaasi ab'e Besirekemuyuda. Ne batuuka mu nsi ya Mowaabu, ne babeera eyo.
3 Awo Erimereki bba Nawomi n'afa; naye n'asigalawo ne batabani be bombi.
4 Ne bawasa ku bakazi ba Mowaabu; erinnya ly'omu Olupa, n'erinnya ly'ow'okubiri Luusi: ne bamalayo emyaka nga kkumi.
5 Awo Maloni ne Kiriyoni ne bafa bombi; omukazi n'afiirwa abaana be bombi ne bba.
6 Awo n'alyoka agolokoka ne baka baana be, addeyo ng'ava mu nsi ya Mowaabu: kubanga yali awulidde ng'ali mu nsi ya Mowaabu nga Mukama bwe yajjira abantu be ng'abawa emmere.
7 N'ava mu kifo mwe yali, ne baka baaaa be bombi wamu naye; ne batambula mu kkubo okuddayo mu nsi ya Yuda.
8 Awo Nawomi n'agamba baka baana be bombi nti Mugende muddeyo buli omu ku mmwe mu nnyumba ya nnyina: Mukama abakole eby'ekisa, nga mmwe bwe mwakola abaafa era nange.
9 Mukama abawe okulaba okuwummula, buli omu ku mmwe mu nnyumba ya bba. N'alyoka abanywegera; ne bayimusa eddoboozi lyabwe, ne bakaaba amaziga.
10 Ne bamugamba nti Nedda; naye tuliddayo naawe eri abantu bo.
11 Nawomi n'agamba nti Mukyuke nate, baana bange: kiki ekibaagaza okugenda nange? nkyalina abaana mu lubuto lwange babeere babbammwe?
12 Mukyuke nate, baana bange, mweddireyo; kubanga nkaddiye mpitiridde okuba n'omusajja. Bwe nnaayogera nti Nsuubira, newakubadde nga mbeera n'omusajja ekiro kino, era ne nzaala abaana ab'obulenzi;
13 kale mwandibalindiridde okukula? kyemuliva muleka okuba n'abasajja? nedda, baana bange; kubanga nnumwa nnyo ku lwammwe, kubanga omukono gwa Mukama gwafuluma okulwana nange.
14 Ne bayimusa eddoboozi lyabwe, ne bakaaba nate amaziga: Olupa n'anywegera nnyazaala we; naye Luusi ne yeegata naye.
15 N'ayogera nti Laba, muggya wo azzeeyo eri abantu be n'eri katonda we: naawe ddayo ogoberere muggya wo.
16 Awo Luusi n'ayogera nti Tonneegayirira kukuleka, n'okuddayo obutakugoberera: kubanga gy'onoogendanga, gye nnaagendanga nze: era gy'onoosulanga, gye nnaasulanga nze: abantu bo be banaabanga abantu bange, era Katonda wo Katonda wange:
17 gy'olifiira, nze gye ndifiira, era gye balinzika: Mukama ankole bw'atyo era n'okusingawo, oba ng'ekigambo kyonna kiritwawukanya ggwe nange wabula okufa.
18 Awo bwe yalaba ng'amaliridde okugenda naye, n'aleka okwogera naye.
19 Awo abo bombi ne batambula okutuusa lwe baatuuka e Besirekemu. Awo olwatuuka bwe baamala okutuuka e Besirekemu, ekibuga kyonna ne kisasamala ku lwabwe, abakazi ne boogera nti Ono Nawomi?
20 N'abagamba nti Temumpita Nawomi, naye mumpite Mala: kubanga Omuyinza w'ebintu byonna yankola ebikaawa ennyo.
21 Nnava wano nga njijudde, era Mukama ankomezzaawo ewattu nga sirina kantu: kiki ekibampisa Nawomi, kubanga Mukama yategeeza ku nze, era Omuyinza w'ebintu byonna yambonyaabonya?
22 Bwe batyo Nawomi n'akomawo, ne Luusi Omumowaabu, muka mwana we, wamu naye, eyakomawo okuva mu nsi ya Mowaabu: ne batuuka e Besirekemu nga kyebajje bakungule sayiri.


text:
Chapter 17
1 Yesu yayogera ebyo; n'ayimusa amaaso ge mu ggulu n'agamba nti Kitange, ekiseera kituuse; gulumiza Omwana wo, Omwana wo akugulumize:
2 nga bwe wamuwa obuyinza ku balina omubiri bonna, era bonna be wamuwa, abawe obulamu obutaggwaawo.
3 Buno bwe bulamu obutaggwaawo, okutegeera ggwe Katonda omu ow'amazima, n'oyo gwe watuma, Yesu Kristo.
4 Nze nkugulumizizza ku nsi kubanga omulimu gwe wampa okukola ngukomekkerezza.
5 Ai Kitange, ne kaakano ngulumiza ggwe wamu naawe mu kitiibwa kiri kye nnali nakyo awamu naawe ng'ensi tennabaawo.
6 Njolesezza erinnya lyo abantu be wampa okubaggya mu nsi: baali babo, n'obampa nze; nabo bakutte ekigambo kyo.
7 Kaakano bategedde nga byonna bye wampa biva mu ggwe:
8 kubanga ebigambo bye wampa mbibawadde; ne babiganya, ne bategeera mazima nga nnava gy'oli, ne bakkiriza nga ggwe wantuma.
9 Nze mbasabira abo; sisabira nsi, wabula bo be wampa; kubanga babo:
10 era ebyange byonna bibyo, n'ebibyo byange: nange ngulumizibwa mu bo.
11 Siri mu nsi nate, naye bano bali mu nsi, nange njija gy'oli. Kitange Omutukuvu, obakuumenga mu linnya lyo be wampa, babeerenga bumu, nga ffe.
12 Bwe nnali nabo be wampa nnabakuumanga mu linnya lyo: era ne mbazibira, tekubulanga muntu ku bo, wabula omwana w'okubula; ebyawandiikibwa bituukirire.
13 Naye kaakano njija gy'oli; na bino mbyogera mu nsi babe n'essanyu lyange nga lituukiridde mu bo.
14 Mbawadde ekigambo kyo; era ensi yabakyawa, kubanga si ba nsi nga nze bwe siri wa nsi.
15 Sisaba ggwe kubaggya mu nsi, naye obakuumenga mu bubi.
16 Si ba nsi, nga nze bwe siri wa nsi.
17 Obatukuze mu mazima: ekigambo kyo ge mazima,
18 Nga bwe wantuma mu nsi, nange bwe nnabatuma mu nsi.
19 Era nze nneetukuza ku bwabwe, nabo bennyini batukuzibwe mu mazima.
20 So sibasabira bano bokka, naye n'abo abanzikiriza olw'ekigambo kyabwe;
21 bonna babeerenga bumu; nga ggwe, Kitange, bw'oli mu nze, nange mu ggwe, era nabo babeerenga mu ffe: ensi ekkirize nga ggwe wantuma.
22 Nange ekitiibwa kye wampa nkibawadde; babeerenga bumu, nga ffe bwe tuli obumu;
23 nze mu bo, naawe mu nze, batuukiririre okuba obumu; ensi etegeerenga nga ggwe wantuma, n'obaagala bo, nga bwe wanjagala nze.
24 Kitange, be wampa, njagala, we ndi nze, nabo we baba babeeranga nange; balabe ekitiibwa kyange kye wampa: kubanga wanjagala nze ng'ensi tennatondebwa.
25 Kitange Omutuukirivu ensi teyakutegeera, naye nze nnakutegeera; na bano baategeera nga ggwe wantuma;
26 era nnabategeeza erinnya lyo era nditegeeza; okwagala kwe wanjagala kubeerenga mu bo, nange mu bo.


text:
Ebyabaleevi
Chapter 8
1 Mukama n'agamba Musa nti
2 Twala Alooni n'abaana be awamu naye, n'ebyambalo, n'amafuta ag'okufukako, n'ente ey'ekiweebwayo olw'ekibi, n'endiga ennume zombi, n'ekibbo ekirimu amigaati egitazimbulukuswa;
3 okuŋŋaanyize ekibiina kyonna ku mulyango gw'eweema ey'okusisinkanirangamu.
4 Awo Musa n'akola nga Mukama bwe yamulagira; ekibiina ne kikuŋŋaanyizibwa ku mulyango gw'eweema ey'okusisinkanirangamu.
5 Musa n'agamba ekibiina nti Kino kye kigambo Mukama kye yalagira okukola.
6 Musa n'aleeta Alooni n'abaaaa be, n'abanaaza n'amazzi.
7 N'amwambaza ekizibawo, n'amusiba olukoba, n'amwambaza omunagiro, n'amussaako ekkanzu, n'amusiba olukoba olw'ekkanzu olwalukibwa n'amagezi, n'aginyweza n'olwo.
8 N'amussaako eky'oku kifuba: ne mu ky'oku kifuba yateeka Ulimu ne Sumimu.
9 N'amutikkira enkuufiira ku mutwe; ne ku nkuufiira, mu maaso gaayo, n'assaako ekipande ekya zaabu, engule entukuvu; nga Mukama bwe yalagira Musa.
10 Musa n'addira amafuta ag'okufukako, n'agafuka ku weema ne ku byonna ebyagirimu, n'abitukuza.
11 N'amansirako ku kyoto emirundi musanvu, n'afuka ku kyoto n'ebintu byakyo byonna, n'eky'okunaabirangamu n'entobo yaakyo, okubitukuza.
12 N'afuka ku mafuta ag'okufukako ku mutwe gwa Alooni, n'amufukako amafuta, okumutukuza.
13 Musa n'aleeta abaana ba Alooni, n'abambaza ebizibawo, n'abasiba enkoba, n'abasibako ebiremba; nga Mukama bwe yalagira Musa.
14 N'aleeta ente ey'ekiweebwayo olw'ekibi: Alooni n'abaana be ne bateeka engalo zaabwe ku mutwe gw'ente ey'ekiweebwayo olw'ekibi.
15 N'agitta: Musa n'addira omusaayi, n'agusiiga ku mayembe g'ekyoto enjuyi zonna n'engalo ye, n'alongoosa ekyoto, n'ayiwa omusaayi ku ntobo y'ekyoto, n'akitukuza, okukitangirira.
16 N'addira amasavu gonna agaali ku byenda, n'ekisenge eky'oku kibumba, n'ensigo zombi, n'amasavu gaazo, Musa n'agookera ku kyoto.
17 Naye ente n'eddiba lyayo n'ennyama yaayo n'obusa bwayo n'abyokera n'omuliro ebweru w'olusiisira; nga Mukama bwe yalagira Musa.
18 N'aleeta endiga ennume ey'ekiweebwayo ekyokebwa: Alooni n'abaana be ne bateeka engalo zaabwe ku mutwe gw'endiga.
19 N'agitta: Musa n'amansira omusaayi ku kyoto enjuyi zonna.
20 N'asala mu ndiga ebitundu, byayo; Musa n'ayokya omutwe, n'ebitundu, n'amasavu.
21 N'anaaza ebyenda n'amagulu n'amazzi Musa n'ayokera endiga yonna ku kyoto: yali kiweebwayo ekyokebwa olw'evvumbe eddungi: yali kiweebwayo ekikolebwa n'omuliro eri Mukama; nga Mukama bwe yalagira Musa.
22 N'aleeta endiga ennume ey'okubiri, endiga ey'okwawula: Alooni n'abaana be ne bateeka engalo zaabwe ku mutwe gw'endiga.
23 N'agitta; Musa n'atoola ku musaayi gwayo, n'agusiiga ku nsonda y'okutu kwa Alooni okwa ddyo, ne ku kinkumu ky'omukono gwe ogwa ddyo, ne ku kigere ekisajja eky'okugulu kwabwe okwa ddyo,
24 N'aleeta abaana ba Alooni, Musa n'asiiga ku musaayi ku nsonda y'okutu kwabwe okwa ddyo, ne ku kinkumu eky'omukono gwabwe ogwa ddyo, ne ku kigere ekisajja eky'okugulu kwabwe okwa ddyo: Musa n'amansira omusaayi ku kyoto enjuyi zonna.
25 N'addira amasavu, n'omukira ogwa ssava, n'amasavu gonna agali ku byenda, n'ekisenge eky'oku kibumba, n'ensigo zombi, n'amasavu gaazo, n'ekisambi ekya ddyo:
26 ne mu kibbo ekyalimu emigaati egitazimbulukuswa ekyali mu maaso ga Mukama n'aggyamu omugaati gumu ogutazimbulukuswa, n'omugaati gumu ogwasiigibwako amafuta, n'ogw'oluwewere gumu, n'agiteeka ku masavu, ne ku kisambi ekya ddyo:
27 n'ateeka byonna mu ngalo za Alooni ne mu ngalo z'abaana be, n'abiwuubawuuba okuba ekiweebwayo ekiwuubibwa mu maaso ga Mukama.
28 Musa n'abiggya mu ngalo zaabwe, n'abyokera ku kyoto ku kiweebwayo ekyokebwa: byali bya kwawula olw'evvumbe eddungi: byali kiweebwayo ekikolebwa n'omuliro eri Mukama.
29 Musa n'addira ekifuba, n'akiwuubawuuba okuba ekiweebwayo ekiwuubibwa mu maaso ga Mukama: gwali mugabo gwa Musa ku ndiga ey'okwawula; nga Mukama bwe yalagira Musa.
30 Musa n'atoola ku mafuta ag'okufukako, ne ku musaayi ogwali ku kyoto, n'agumansira ku Alooni, ku byambalo bye, ne ku baana be, ne ku byambalo by'abaana be awamu naye; n'atukuza Alooni, ebyambalo bye, n'abaana be, n'ebyambalo by'abaana be awamu naye.
31 Musa n'agamba Alooni n'abaana be nti Mufumbire ennyama ku mulyango gw'eweema ey'okusisinkanirangamu: mugiriire eyo n'emigaati egiri mu kibbo eky'okwawula, nga bwe nnalagira nga njogera nti Alooni n'abaana be banaabiryanga.
32 Era ekinafikkawo ku nnyama ne ku migaati munaakyokya n'omuliro.
33 So temufulumanga mu mulyango gw'eweema ey'okusisinkanirangamu ennaku musanvu, okutuusa ennaku ez'okwawula kwammwe lwe zirituukirira: kubanga alibaawulira ennaku musanvu.
34 Nga bwe kikoleddwa leero, bw'atyo Mukama bwe yalagira okukola, okubatangirira.
35 Era ku mulyango gw'eweema ey'okusisinkanirangamu gye mulimalira ennaku musanvu emisana n'ekiro, mwekuume ekiragiro kya Mukama muleme okufa: kubanga bwe ntyo bwe nnalagirwa.
36 Alooni n'abaana be ne bakola byonna Mukama bye yalagira mu mukono gwa Musa.


text:
Olugero 24: Yusufu Agezesa Baganda Be
YUSUFU ayagala okumanya oba baganda be 10 bakyalina ettima n’obukyayi. N’olwekyo abagamba: ‘Muli bakessi. Muzze kulaba ensi yaffe weeri ennafu.’
‘Nedda, tetuli bakessi,’ bwe batyo bwe bagamba. ‘Tuli basajja beesigwa. Fenna tuli ba luganda. Twali 12. Naye muganda waffe omu takyaliwo, ate asembayo obuto ali waka ne kitaffe.’
Yusufu yeefuula atakkiriza bye bamugamba. Ateeka ow’oluganda ayitibwa Simyoni mu kkomera, abalala abawa emmere n’abaleka baddeyo ewaabwe. Naye abagamba: ‘Bwe muba mukomawo, mulina okuleeta muganda wammwe asembayo obuto.’
Bwe baddayo ewaabwe mu Kanani, ab’oluganda bano babuulira kitaabwe Yakobo byonna ebibaddewo. Yakobo anakuwala nnyo. ‘Yusufu takyaliwo,’ bw’atyo bw’akaaba, ‘kati ne Simyoni naye takyaliwo. Sijja kubakkiriza kutwala mwana wange asembayo obuto Benyamini.’ Naye emmere yaabwe bw’etandika okukendeera, Yakobo abakkiriza okutwala Benyamini basobole okufunayo emmere endala.
Kati Yusufu alaba baganda be nga bajja. Musanyufu nnyo okulaba muganda we omuto Benyamini. Kya lwatu, tewali n’omu ku bo amanyi nti omusajja ono omukulu ye Yusufu. Kati Yusufu abaako ky’akola okugezesa baganda be 10.
Alagira abaweereza be okujjuza ebisawo byabwe byonna emmere. Naye nga tababuulidde, era alagira ekikopo kye ekya ffeeza kiteekebwe mu kisawo kya Benyamini. Nga bonna bamaze okugenda era nga batambuddeko akabanga katono, Yusufu atuma abaweereza be okubawondera. Bwe babasisinkana, abaweereza bagamba: ‘Lwaki mubbye ekikopo kya mukama waffe ekya ffeeza?’
‘Tetubbye kikopo kye,’ ab’oluganda bonna bwe bagamba. ‘Bwe musanga ekikopo ekyo n’omu ku ffe, omuntu oyo attibwe.’
N’olwekyo abaweereza baaza ebisawo byonna, era ne basanga ekikopo mu kisawo kya Benyamini nga bw’olaba awo. Abaweereza bagamba: ‘Mmwe abalala muyinza okugenda, naye Benyamini alina okuddayo naffe.’ Kati ab’oluganda abo 10 banaakola ki?
Bonna bakomawo ne Benyamini mu nnyumba ya Yusufu. Yusufu agamba baganda be: ‘Mmwe muyinza okuddayo ewammwe, naye Benyamini ajja kusigala wano ng’omuddu wange.’
Kati Yuda ayogera era n’agamba: ‘Bwe nnaddayo eka ng’omulenzi oyo siri naye, taata wange ajja kufa kubanga amwagala nnyo. N’olwekyo, nkusaba, sigaza nze ng’omuddu wo, naye omulenzi muleke agende eka.’
Yusufu akiraba nti baganda be bakyuse. Tebakyalina ttima n’obukyayi. Kati ka tuzuule Yusufu ky’akola.
Olubereberye 42:9-38; 43:1-34; 44:1-34.
Ebibuuzo
- Lwaki Yusufu agamba baganda be nti bakessi?
- Lwaki Yakobo akkiriza Benyamini mutabani we asembayo obuto, okugenda e Misiri?
- Ekikopo kya Yusufu ekya ffeeza kyajja kitya okubeera mu nsawo ya Benyamini?
- Yuda yasaba kumukola ki mu kifo kya Benyamini okusigala mu Misiri?
- Baganda ba Yusufu bakyuse batya?
Ebibuuzo ebyongerezeddwako
- Soma Olubereberye 42:9-38.
Yusufu bye yayogera mu Olubereberye 42:18 bijjukiza ki abalina obuvunaanyizibwa mu kibiina kya Yakuwa leero? (Nek. 5:15; 2 Kol. 7:1, 2)
- Soma Olubereberye 43:1-34.
Wadde nga Lewubeeni ye yali omwana omubereberye, kyeyoleka kitya nti Yuda ye yali omwogezi wa baganda be? (Lub. 43:3, 8, 9; 44:14, 18; 1 Byom. 5:2)
Yusufu yagezesa atya baganda be, era lwaki? (Lub. 43:33, 34)
- Soma Olubereberye 44:1-34.
Nga agezaako okulemesa baganda be okumutegeera, Yusufu yeefuula kuba ani? (Lub. 44:5, 15; Leev.19:26)
Baganda ba Yusufu baakyoleka batya nti obuggya bwe baalina okusooka eri muganda waabwe baali tebakyabulina? (Lub. 44:13, 33, 34)


text:
Essuula 1
1 Paulo, omutume wa Kristo Yesu olw'okwagala kwa Katonda, ne Timoseewo ow'oluganda, eri ekkanisa ya Katonda eri mu Kkolinso, awamu n'abatukuvu bonna abali mu Akaya yonna:
2 ekisa kibeerenga gye muli n'emirembe ebiva eri Katonda Kitaffe ne Mukama waffe Yesu Kristo.
3 Yeebazibwe Katonda era Kitaawe wa Mukama waffe Yesu Kristo, Kitaffe ow'okusaasira era Katonda ow'okusanyusa kwonna;
4 atusanyusa mu buli kibonoobono kyaffe, ffe tulyoke tuyinzenga okusanyusanga abali mu kubonaabona kwonna, n'okusanyusa ffe kwe tusanyusibwa Katonda.
5 Kuba ebibonyoobonyo bya Kristo nga bwe byeyongera ennyo gye tuli, era bwe kutyo n'okusanyusibwa kwaffe kweyongera nnyo ku bwa Kristo.
6 Naye bwe tubonaabona, tubonaabona olw'okusanyusibwa n'okulokoka kwammwe; era bwe tusanyusibwa, tusanyusibwa olw'okusanyusibwa kwammwe, okuleeta okugumiikiriza ebibonyoobonyo ebyo naffe bye tubonyaabonyezebwa:
7 era okusuubira kwaffe kunywera eri mmwe; nga tumanyi nti nga bwe mussa ekimu mu bibonyoobonyo, era bwe mutyo musse ekimu ne mu kusanyusibwa.
8 Kubanga tetwagala mmwe obutategeera, ab'oluganda eby'okubonaabona kwaffe okwatubaako mu Asiya, bwe twazitoowererwa ennyo nnyini okusinga amaanyi gaffe, era n'okusuubira ne tutasuubira kuba balamu:
9 era ffe bennyini twalimu okuddamu okw'okufa munda mu ffe, tuleme obwesige okubuteeka mu ffe fekka, wabula Katonda azuukiza abafu:
10 eyatuwonya mu kufa okunene okwenkana awo, era anaatuwonyanga: era gwe tusuubira edda alituwonya;
11 era mmwe bwe mubeera awamu ku lwaffe mu kusaba; bwe tulimala okuweebwa ekirabo olw'abantu abangi, abangi balyoke beebaze ku lwaffe.
12 Kubanga okwenyumiriza kwaffe kwe kuno, okutegeeza okw'omwoyo gwaffe, nga mu butukuvu ne mu mazima ga Katonda, si mu magezi ag'omubiri wabula mu kisa kya Katonda, bwe twatambulanga mu nsi era okusinga ennyo eri mmwe.
13 Kubanga tetubawandiikira birala wabula ebyo bye musoma era n'okwatula bye mwatula, era nsuubira nga munaabyatulanga okutuusa enkomerero:
14 nga n'okwatula bwe mwatwatulako akatono, nti ffe tuli kwenyumiriza kwammwe, era nga nammwe bwe muli gye tuli, ku lunaku lwa Mukama waffe Yesu.
15 Ne mu kusuubira kuno nnali njagala okujja gye muli edda, mulyoke muweebwe ekisa olw'okubiri;
16 n'okuyita gye muli okugenda e Makedoni, n'okuva nate e Makedoni okujja gye muli, n'okusibirirwa mmwe okugenda e Buyudaaya.
17 Kale bwe nnali njagala bwe ntyo, nnalagaalaganya? oba bye nteesa, mbiteesa kugoberera mubiri, nze okuba n'ebyo nti weewaawo, weewaawo, ate nti si weewaawo, si weewaawo?
18 Naye nga Katonda bw'ali omwesigwa, ekigambo kyaffe ekiri eri mmwe si bwe kiti nti weewaawo ate nti si weewaawo.
19 Kubanga Omwana wa Katonda, Yesu Kristo, ffe gwe twabuulira mu mmwe, nze ne Sirwano ne Timoseewo, teyali nti weewaawo ate nti si weewaawo, naye mu ye mwe muli weewaawo.
20 Kubanga mu byonna byonna Katonda bye yasuubiza, mu oyo mwe muli weewaawo: era oyo kyava aleeta Amiina, Katonda atenderezebwe ku bwaffe.
21 Naye atunyweza ffe awamu nammwe mu Kristo, era eyatufukako amafuta, ye Katonda;
22 era eyatussaako akabonero, n'atuwa omusingo ogw'Omwoyo mu mitima gyaffe.
23 Naye nze mpita Katonda okuba omujulirwa w'emmeeme yange, nga kyennava nnema okujja mu Kkolinso, kubanga nnabasaasira.
24 Si kubanga tufuga okukkiriza kwammwe, naye tuli bakozi bannammwe ab'essanyu lyammwe: kubanga okukkiriza kwe kubayimiriza.


text:
Olugero 22: Yusufu Ateekebwa mu Kkomera
YUSUFU aba alina emyaka 17 gyokka bw’atwalibwa e Misiri. Eyo atundibwa eri omusajja ayitibwa Potifali. Potifali akolera kabaka w’e Misiri, ayitibwa Falaawo.
Yusufu akola n’amaanyi emirimu gya mukama we Potifali. N’olwekyo Yusufu bw’akula, Potifali amuwa obuvunaanyizibwa obw’okulabirira ennyumba ye yonna. Kati olwo, lwaki Yusufu ali mu kkomera? Lwa mukyala wa Potifali.
Yusufu akula n’abeera omusajja alabika obulungi, era mukyala wa Potifali ayagala yeebake naye. Naye Yusufu amanyi nti kino kikyamu, era takikola. Mukyala wa Potifali asunguwala nnyo. N’olwensonga eyo, omwami we bw’akomawo awaka, amulimba ng’agamba: ‘Yusufu oyo omubi yagezezzaako okwebaka nange!’ Potifali akkiriza mukyala we by’ayogedde, era n’asunguwalira nnyo Yusufu. N’olwekyo, amuwaayo okuteekebwa mu kkomera.
Omusajja alabirira ekkomera mu bbanga ttono akiraba nti Yusufu musajja mulungi. N’olwekyo, amuwa obuvunaanyizibwa obw’okulabirira abasibe abalala bonna. Oluvannyuma lw’ekiseera, Falaawo asunguwalira omusenero we n’omufumbiro we era n’abateeka mu kkomera. Ekiro kimu, buli omu aloota ekirooto eky’enjawulo, naye tebamanyi makulu ga birooto byabwe. Enkeera Yusufu abagamba: ‘Mumbuulire ebirooto byammwe.’ Era bwe bamubuulira, Yusufu ng’alina obuyambi bwa Katonda, abannyonnyola amakulu g’ebirooto byabwe.
Yusufu agamba bw’ati omusenero: ‘Mu nnaku ssatu ojja kusumululwa okuva mu kkomera, era ojja kuddamu okubeera omusenero wa Falaawo.’ N’olwekyo, Yusufu ayongerezaako: ‘Bw’onoosumululwa, buulira Falaawo ebinkwatako, onnyambe okuva mu kifo kino.’ Naye omufumbiro Yusufu amugamba: ‘Mu nnaku ssatu zokka Falaawo ajja kulagira bakutemeko omutwe.’
Mu nnaku ssatu Yusufu by’agambye butuukirira. Falaawo alagira ne batemako omutwe gw’omufumbiro. Kyokka, omusenero asumululwa mu kkomera era n’addamu okuweereza kabaka. Naye, omusenero yeerabirira ddala Yusufu! Tabuulira Falaawo bimukwatako, era Yusufu asigala mu kkomera.
Olubereberye 39:1-23; 40:1-23.
Ebibuuzo
- Yusufu alina emyaka emeka we bamutwalira e Misiri, era kiki ekibaawo ng’atuuseeyo?
- Kiki ekireetera Yusufu okuteekebwa mu kkomera?
- Buvunaanyizibwa ki obuweebwa Yusufu mu kkomera?
- Ng’ali mu kkomera, kiki Yusufu kyakolera omusenero n’omufumbiro wa Falaawo?
- Kiki ekibaawo ng’omusenero asumuluddwa okuva mu kkomera?
Ebibuuzo ebyongerezeddwako
- Soma Olubereberye 39:1-23.
Okuva bwe kiri nti tewaaliwo tteeka lya Katonda mu buwandiike erivumirira obwenzi mu biseera bya Yusufu, kiki ekyamuwaliriza okudduka ku mukyala wa Potifali? (Lub. 2:24; 20:3; 39:9)
- Soma Olubereberye 40:1-23.
Mu bufunze, nnyonnyola ekirooto ky’omusenero n’amakulu gaakyo Yakuwa ge yawa Yusufu. (Lub. 40:9-13)
Kirooto ki omufumbiro kye yalina, era kyali kitegeeza ki? (Lub. 40:16-19)
Mu ngeri ki omuddu omwesigwa era ow’amagezi gy’ayoleseemu endowooza ya Yusufu leero? (Lub. 40:8; Zab. 36:9; Yok. 17:17; Bik. 17:2, 3)
Olubereberye 40:20 lututangaaza lutya ku ngeri Abakristaayo gye banditunuuliddemu amazaalibwa leero? (Mub. 7:1; Mak. 6:21-28)


text:
Essuula 13
1 Bwe njogera n'enaimi z'abantu n’eza bamalayika, naye ne ssiba na kwagala, nga nfuuse ekikomo ekivuga n'ebitaasa ebisaala.
2 Era bwe mba ne bunnabbi ne ntegeera ebyama byonna n'okutegeera kwonna; era bwe mba n'okukkiriza kwonna, n'okuggyawo ne nzigyawo ensozi; naye ne ssiba na kwagala, nga ssiri kintu.
3 Era bwe ngabira abaavu bye nnina byonna okubaliisanga, era bwe mpaayo omubiri gwange okwokebwa, naye ne ssiba na kwagala, nga ssiriiko kye ngasizza.
4 Okwagala kugumiikiriza, kulina ekisa; okwagala tekuba na buggya; okwagala tekwekulumbaza, tekwegulumiza
5 tekukola bitasaana, tekunoonya byakwo, tekunyiiga, tekusiba bubi ku mwoyo;
6 tekusanyukira bitali bya butuukirivu, naye kusanyukira wamu n'amazima;
7 kugumiikiriza byonna, kukkiriza byonna, kusuubira byonna, kuzibiikiriza byonna.
8 Okwagala tekuggwaawo emirembe gyonna: naye oba bunnabbi, bulivaawo; oba ennimi, zirikoma; oba okutegeera, kulivaawo.
9 Kubanga tutegeerako kitundu, era tulagulako kitundu:
10 naye ebituukirivu bwe birijja, eby'ekitundu birivaawo.
11 Bwe nnali omuto, nnayogeranga ng'omuto, nnategeeranga ng'omuto, nnalowoozanga ng'omuto: bwe nnakula, ne ndeka eby'obuto.
12 Kubanga kaakano tulabira mu ndabirwamu ebitalabika bulungi; naye mu biro biri tulitunulagana n'amaaso: kaakano ntegeerako kitundu; naye mu biro biri nditegeerera ddala era nga bwe nnategeererwa ddala.
13 Naye kaakano waliwo okukkiriza, okusuubira, okwagala, ebyo byonsatule; naye ku ebyo ekisinga obukulu kwagala.


text:
Yeremiya
Chapter 28
1 Awo olwatuuka mu mwaka ogwa Zeddekiya kabaka wa Yuda nga kyajje atanule okufuga mu mwaka ogw'okuna mu mwezi ogw'okutaano Kananiya mutabani wa Azzuli nnabbi ow'e Gibeoni n'ayogera nange mu nnyumba ya Mukama, bakabona n'abantu bonna nga weebali, nti
2 Bw'ati bw'ayogera Mukama w'eggye Katonda wa Isiraeri nti Mmenye ekikoligo kya kabaka w'e Babulooni.
3 Emyaka ebiri emirambirira nga teginnaggwaako ndireeta nate mu kifo kino ebintu byonna eby'omu nnyumba ya Mukama Nebukadduneeza kabaka w'e Babulooni bye yaggya mu kifo kino n'abitwala e Babulooni:
4 era ndikomyawo mu kifo kino Yekoniya mutabani wa Yekoyakimu kabaka wa Yuda wamu n'abasibe bonna aba Yuda abaagenda e Babulooni, bw'ayogera Mukama: kubanga ndimenya ekikoligo kya kabaka w’e Babulooni.
5 Awo nnabbi Yeremiya n'agamba nnabbi Kananiya, bakabona nga weebali n'abantu bonna abayimiridde mu nnyumba ya Mukama nga weebali,
6 nnabbi Yeremiya n'ayogera nti Amina: Mukama akole bw'atyo: Mukama atuukirize ebigambo byo by'olagudde okukomyawo ebintu by'omu nnyumba ya Mukama n'abo bonna ab'obusibe okubaggya e Babulooni okubaleeta mu kifo kino.
7 Era naye wulira nno ekigambo kino kye njogera mu matu go ne mu matu g'abantu bonna, nti
8 Bannabbi abansooka nze era abaakusooka ggwe edda baalagulanga eri ensi nnyingi, n'amatwale ga bakabaka amakulu, nga balagula obulwa n'obubi ne kawumpuli.
9 Nnabbi alagula emirembe, ekigambo kya nnabbi bwe kirituukirira, kale nnabbi alimanyibwa nga Mukama yamutuma mazima.
10 Awo Kananiya nnabi n'aggya omuti ku nsingo ya nnabbi Yeremiya n'agumenya.
11 Awo Kananiya n'ayogera abantu bonna nga weebali nti Bw'ati bw'ayogera Mukama nti Era bwe ntyo bwe ndimenya n'ekikoligo kya Nebukadduneeza kabaka w'e Babulooni nga nkiggya ku nsingo y'amawanga gonna, emyaka ebiri emirambirira nga teginnaggwaako. Awo nnabbi Yeremiya ne yeddirayo.
12 Awo ekigambo kya Mukama ne kiryoka kijjira Yeremiya, Kananiya nnabbi ng'amaze okumenya omuti ku nsingo ya nnabbi Yeremiya, nga kyogera
13 nti Genda obuulire Kananiya nti Bw'ati bw'ayogera Mukama nti Omenye ekikoligo eky'emiti, naye kola ekikoligo eky'ebyuma okudda mu kifo kyakyo.
14 Kubanga bw'ati bw'ayogera Mukama w'eggye Katonda wa Isiraeri nti Ntadde ekikoligo eky'ebyuma ku nsingo y'amawanga gano gonna gaweereze Nebukadduneeza kabaka w'e Babulooni; era balimuweereza: era mmuwadde n'ensolo ez'omu nsiko.
15 Awo nnabbi Yeremiya n'alyoka agamba Kananiya nnabi nti Wulira nno, Kananiya; Mukama takutumanga; naye weesiza abantu bano eky'obulimba.
16 Mukama kyava ayogera nti Laba, ndikusindika okuva ku nsi: mu mwaka guno mw'olifiira kubanga oyogedde eby'obujeemu eri Mukama.
17 Awo Kananiya nnabbi n'afiira mu mwaka ogwo mu mwezi ogw'omusanvu.


text:
Ekitabo Kyangye eky’Ebitebyo by’Omu Baibuli
EKI n’ekitabo ky’ebitebyo eby’amazima. Nibiihwa omu Baibuli, ekitabo ekikuru omu nsi yoona. Ebitebyo ebi nibikworeka ebyafaayo by’ensi okwiha obu Ruhanga yaatandika kuhanga okuhitsya omu bunaku obu turimu. Kandi nibitugambira eki Ruhanga arikuraganisa kukora omu biro by’omu maisho.
Ekitabo eki nikikuha ekishushani aha bikwatiraine na Baibuli. Nikigamba aha bantu ab’omu Baibuli n’ebibaakozire. Kandi nikyoreka amatsiko g’amagara agatahwaho omu kibanja kya Ruhanga eky’omu nsi eki yaaraganiise abantu.
Omu kitabo eki harimu ebitebyo 116. Bitebeekanisiibwe omu bicweka munaana. Orupapura orurikubanza omuri buri kicweka nirugambaho omu bigufu aha birikushangwa omu kicweka ekyo. Ebitebyo ebi nibikuratana gye nk’oku byabaireho omu byafaayo. Eki nikikuhwera kwega obu ebi byabaho n’oku birikukwatagana n’ebindi ebyabaireho omu byafaayo.
Ebitebyo nibigambwa omu rurimi orwanguhi. Imwe abaana bato nimwija kubaasa kubyeshomera. Imwe abazaire nimwija kukizoora ngu abaana baanyu abato nibaija kushemererwa mwaguma nimubashomera ebitebyo ebi emirundi mingi. Nimwija kushanga ngu ekitabo eki kirimu bingi ebirikushemeza abato hamwe n’abakuru.
Ebyahandiikirwe byayorekwa aha muheru gwa buri kitebyo. Nimushabwa kushoma ebicweka ebi ebya Baibuli omu ebitebyo birikukomooka.
Ebyahandiikirwe ebyajurizibwa omu kitabo eki biri omu muringo ogundi. Bitairwe omu rurimi orwanguhi kugira ngu abaana bato babaase kubyetegyereza. Ebyahandiikirwe ebyayorekwa aha muheru gwa buri kitebyo nibyoreka ahu ekitebyo ekyo kiihirwe omu Baibuli.


text:
1 Samwiri
Chapter 27
1 Awo Dawudi n'ayogera mu mwoyo gwe nti Luliba lunaku lumu ne nzikirira olw'omukono gwa Sawulo: tewali kisinga bulungi gye ndi okudduka ne ntuuka mu nsi ey'Abafirisuuti; kale Sawulo aliggyayo omwoyo gye ndi, okunnoonya nate mu nsalo zonna eza Isiraeri: bwe ndiwona bwe ntyo mu mukono gwe.
2 Dawudi n'agolokoka n'agenda, ye n'abasajja olukaaga abaali naye, ne basenga Akisi mutabani wa Mawoki, kabaka w'e Gaasi.
3 Dawudi n'atuula ne Akisi e Gaasi, ye n'abasajja be, buli muntu n'ab'omu nnyumba, Dawudi ne bakazi be bombi, Akinoamu Omuyezuleeri ne Abbigayiri Omukalumeeri, mukazi wa Nabali
4 Ne babuulira Sawulo nga Dawudi yaddukira e Gaasi: n'atamunoonya nate.
5 Awo Dawudi n'agamba Akisi nti Oba nga nno ŋŋanze mu maaso go, bampe ekifo mu mbuga emu mu byalo ntuule eyo: kubanga kiki ekinaaba kituuza omuddu wo mu kibuga kyennyini awamu naawe?
6 Awo Akisi n'amuwa Zikulagi ku lunaku olwo: Zikulagi kyekivudde kibeera ekya bakabaka ba Yuda na buli kati.
7 Awo omuwendo gw'ennaku Dawudi ze yamala mu nsi ey'Abafirisuuti gwali mwaka mulamba ko emyezi ena.
8 Dawudi n'abasajja be ne bambuka ne bakwekweta Abagesuli n'Abagiruzi n'Abamaleki: kubanga abo be baatuulanga mu nsi, abaabangamu edda, ng'ogenda e Ssuuli, okugenda mu nsi ey'e Misiri.
9 Dawudi n'atta ensi n'atawonya musajja newakubadde omukazi, n'anyaga endiga n'ente n'endogoyi n'eŋŋamira n'ebyambalo; n'akomawo n'ajja eri Akisi.
10 Awo Akisi n'ayogera nti Muva wa okukwekweta leero? Dawudi n'ayogera nti Ebukiika obwa ddyo obwa Yuda n'obukiika obwa ddyo obw'Abayerameeri n'obukiika obwa ddyo obw'Abakeeni.
11 Dawudi n'atawonya musajja newakubadde omukazi okubaleeta e Gaasi, ng'ayogera nti Baleme okutuloopa nga boogera nti Bw'atyo Dawudi bwe yakola, era bwe yayisanga bw'atyo kasookedde atuula mu nsi ey'Abafirisuuti.
12 Awo Akisi n'akkiriza Dawudi n'ayogera nti Abantu be Isiraeri abatamiriddwa ddala; kyaliva abeera omuddu wange ennaku zonna.


text:
Essomo 7
Obwakabaka bwa Katonda Kye Ki?
1. Obwakabaka bwa Katonda kye ki?
Obwakabaka bwa Katonda gavumenti ey’omu ggulu. Ejja kudda mu kifo kya gavumenti eziriwo leero era ejja kusobozesa Katonda by’ayagala okukolebwa mu ggulu ne ku nsi. Amawulire agakwata ku Bwakabaka bwa Katonda mawulire malungi. Mu kiseera ekitali kya wala, Obwakabaka bwa Katonda bujja kufuga bulungi abantu. Bujja kuleetera abantu bonna ku nsi okuba obumu.
Obwakabaka bulina okuba ne kabaka. Yakuwa yalonda Omwana we Yesu Kristo okuba Kabaka ow’Obwakabaka bwe.
2. Lwaki Yesu y’agwanidde okuba Kabaka?
Omwana wa Katonda y’agwanidde okuba Kabaka kubanga wa kisa, era anywerera ku kituufu. (Yokaana 1:14) Era asobola okuyamba abantu kubanga ajja kufuga ensi yonna ng’asinziira mu ggulu. Bwe yazuukizibwa, yagenda mu ggulu n’atuula ku mukono gwa Yakuwa ogwa ddyo. (Abebbulaniya 10:12, 13) Oluvannyuma Katonda yamuwa obuyinza okutandika okufuga.
3. Baani abanaafuga ne Yesu?
Abo abayitibwa ‘abatukuvu’ be bajja okufuga ne Yesu. (Danyeri 7:27) Abatukuvu abaasooka okulondebwa be batume ba Yesu abaali abeesigwa. N’okutuusa leero Yakuwa akyalonda abasajja n’abakazi abeesigwa okuba abamu ku batukuvu abo. Okufaananako Yesu, nabo bazuukizibwa n’emibiri egy’omwoyo.
Bantu bameka abagenda mu ggulu? Yesu yabayita “ekisibo ekitono.” (Lukka 12:32) Bajja kuba 144,000, era bajja kufuga ensi nga bali wamu ne Yesu.
4. Kiki ekyaliwo Yesu bwe yatandika okufuga?
Obwakabaka bwa Katonda bwatandika okufuga mu 1914. * Yesu kye yasooka okukola ng’atandise okufuga kwe kusuula Sitaani ne badayimooni be ku nsi. Kino kyasunguwaza nnyo Sitaani n’atandika okuleeta ebizibu mu nsi yonna. (Okubikkulirwa 12:7-10, 12) Okuva mu kiseera ekyo ebizibu byeyongedde nnyo. Entalo, enjala, endwadde, ne musisi, bye bimu ku ebyo ebiri mu “kabonero” akalaga nti mu kiseera ekitali kya wala Obwakabaka bujja kufuga ensi yonna.
5. Obwakabaka bwa Katonda bukola ki?
Okuyitira mu mulimu gw’okubuulira ogukolebwa mu nsi yonna, Obwakabaka bwa Katonda bukuŋŋaanyizza abantu okuva mu mawanga gonna era bali bumu. Obukadde n’obukadde bw’abantu abawombeefu kaakano bali wansi w’Obwakabaka bwa Katonda obufugibwa Yesu. Obwakabaka bwa Katonda bujja kubakuuma bwe bunaaba buzikiriza ensi ya Sitaani eno embi. N’olwekyo abo bonna abaagala okuganyulwa mu Bwakabaka bwa Katonda basaanidde okugondera Yesu.
Mu kiseera eky’emyaka 1,000, Obwakabaka bwa Katonda bujja kutuukiriza Katonda kye yali ayagaliza abantu mu kusooka. Ensi yonna ejja kufuuka lusuku lwa Katonda. Oluvannyuma Yesu ajja kuwaayo Obwakabaka eri Kitaawe. (1 Abakkolinso 15:24-26) Waliwo omuntu yenna gwe wandyagadde okubuulira ku Bwakabaka bwa Katonda?
^ par. 12 Okumanya ebisingawo ku ekyo obunnabbi bwa Bayibuli kye bwayogera ku mwaka 1914, laba olupapula 215-218 mu katabo Kiki Ddala Baibuli Ky’Eyigiriza?


text:
Bya HASIFAH NAAVA
OLUUSI nsisimuka oluusi ndoota, taata ankuutira ekitabo kya Bayibuli, Engero za Sulemaani essuula ey’ekkumi. (Engero 10:1) Ekitundu ekyo mu Bayibuli kigamba nti: “Omwana omugezi asanyusa kitaawe, naye omusirusiru anakuwaza nnyina”
Ebyo nno byali bigambo kitange omugenzi, Rev. Canon. John Musoke Ssaalongo bye yatukuutiranga mu bulamu bwe. Bwatyo Jesca Namande, 39, nga mutuuze w’e Bbira Bulenga bw’atandika okunyumya ku kitaawe omugenzi Can. Musoke.
Taata yatuzaala abaana 17 okuli Fred Kafeero, Fred Wantaate, Esther Nabweteme, Edward Kibunga, Na¬mande Jesca, Daniel Lugobwa, Milly Bayigga Nabawanuka, Joyce Nakiyaga, Grace Kigongo Namulinde, Nakato Sarah, Babirye Rebecca, Kizza Richard Nagenda Lugobwa, Racheal Nakamya, Kibunga Christopher, Nawova Getrude ne Nankya Deborah.
Taata yali musomesa omutendeke ng’okusingira ddala yali mu masomero g’omu disitulikiti y’e Mukono. Obu¬somesa teyabukomya mu kibiina mwok¬ka wabula yabutuusa ne ku kituuti kuba yaweerezaako mu kkanisa omuli Kijjo, Gonve, Kyabakadde ng’omubuulizi.
Mu 1986 yafuulibwa omwawule era n’aweerezebwa mu kkanisa ya Kasoga C.O.U. Eno yaggyibwayo mu August 1990 n’aweereza mu kkanisa ya St. John’s Kiggundu e Nyenga gye yamala emyaka musanvu era eno gye yafiira ku myaka 63.
ENFA YE
Ku lunaku lw’afa nga January 12, 1997, yakeera kunywa caayi nga mulamu bulungi. Olwamalamu caayi ne tugenda mu kkanisa ya St. John’s Kigguddu C.O.U. Kw’olwo ku kkanisa waaliyo omukolo gw’okuyingiza n’okusiibula abawereza era akeetalo kaali ka maanyi.
Nnamwandu Nnaalongo Naluyima agamba: Ku Ssande eyo baze yava awaka okugenda ku kkanisa nga si mul¬wadde okuggyako yalina puleesa eyali atera okumusumbuwa naye nga tamugaana mirimu gye era tamuku¬bangako wansi.
Ku kkanisa waaliwo omukolo gw’okuyingiza n’okusiibula Abaku¬lisitaayo abaweereza era obusumba bwonna bwali bukuhhaanidde ku kkanisa e Nyenga.
Mu kubuulira kwe kw’olwo yeesi¬gama nnyo ku ky’abantu okwagalana n’okusonyiwagana. Era bwe yali amaliriza, yeetondera buli muntu gwe yasobya n’asaba Abakulisitaayo bamuddemu nti bamusonyiye nabo kye baakola ne bamuddamu nti, ‘tukusonyiye’.
Ng’okubuulira kuwedde, yakwasa abaweereza mu kkanisa satifikeeti oluvannyuma n’awa Abakulistaayo omukisa. Ng’afuundikira okusaba yatan¬dika oluyimba: “Katonda onsembeze okumpi naawe………..”
Oluyimba olwalumalayo n’asaba essaala esembayo n’agamba nti, “Bannange ebyange bikomye awo n’agwa wansi. Twayanguwa ne bamuyoolayoola okumutuusa mu ddwaaliro e Nyenga. Okutuuka eyo abasawo ne batutegeeza nti afudde.
OKUSOOMOZEBWA KWE YANDEKERA
Abamu ku baana baali bakyasoma, omukulu w’essomero erya Nyenga S.S, Henry Mukoza Lugona n’abakkiriza basome okutuusa lwe baamalako. Nze ne bakulu baabwe nga tubanoonyeza bikozesebwa ku ssomero.
Enkola y’obuweereza mu kkanisa eri nti ekifo ky’obuweereza w’ofiira gye bakuziika era ne ku Canon bwe kyali. Yaziikibwa Nyenga.
Olwokuba omugenzi yali mukwano nnyo gw’abantu, baasigala naffe. Olukiiko olwali lufuga eggombolola ya Nyenga nga lukulirwa omugenzi Samuel Kita, lwasalawo okutuwa poloti e Ny-enga gye twazimbamu ennyumba mwe mbeera kati.
Abakrisitaayo n’Obulabirizi bw’e Mukono bwasigala wamu naffe era ku nnyumba baatudduukirira mu ngeri yonna gye basobola.
Emikwano egyo gikyaliwo era tukyatambula bumu era bonna mbeebaza olw’okusigala nga batwagala.
ABAANA BYE BAMUJJUKIRAKO
Rebecca Babirye: Taata yatwagalanga nnyo. Oluusi yatunaazanga nga tukyali bato oba okutuyambako ku mirimu. Bwe yabanga alina obudde ng’atuwerekerako ku luzzi ne tukima ffenna amazzi.
Teyalina ssente zimala kyokka yafaayo nnyo okutuweerera. Waliwo lwe yannyiiza, bangoba fiizi ku ssomero n’ahhamba nti tewali ssente kyokka ate nze nali nzirabawo awaka. Wano yanziramu nti teyalina buyinza kuzitoolako era bwe yazisitula n’azitwaala mu bakama be, ku Bussabadinkoni e Nakibizzi obwaali bukulirwa Ven. Can. Tubwomwe.
Daniel Lugobwa: Taata yali musuffu. Ng’alina ehhombo ye; ‘Buli ky’okola kikole mangu’ osobole okumalako. Yakyogeranga ne tutakissaako mwoyo naye nze nkitegedde kati nga nkuze nti yatulaganga nti ensi eno teyeetaaga bantu banafu, kuba oba togenda kumalako nayo.
Sarah Nakato: Yatujulizanga nnyo mu Bayibuli ekitabo ‘Engero za Sulemaani’ naddala essuula ey’ekkumi olunyiriri olusooka. “Omwana ow’amagezi..., ” era ehhombo ye yannyamba nnyo okugi¬tambulirako. Ekinkola obubi natwala omulimu gwe ogw’obusomesa naye ne bwe nfuna ssente zitya sisobola kweya¬galako naye.
Nakamya Racheal: Taata yagenda okufa nga ndi mu P1 era omukwano gwe yandaga tegwali nga gwa bannange. Mmanyi nti bakulu bange bakola ebyo byennyini bye yabakuutira era bye yali ayagala tukole.
Fredrick Wantaate: Ng’omusika we, taata yasiibanga akinkuutira nti, ‘Njagala nnyo oyige enkola gye ntambu¬zaamu ebintu byange. Saagala kintu na kimu kife nga nfudde’. Yankuutira nk-watagane ne bakulu bange tutambuze emirimu gye ng’egyokusomesa abaali bakyasoma. Mukama kino akinnyambye nkituukirizza.


text:
BYA ALICE NAMUTEBI
YAAYA eyakuba omwana wabakamawe n'amutusaako ebisago ebyamaanyi asibiddwa emyaka 4.
Omulamuzi wa kkooti ya Buganda Road, Lillian Buchana, y'akalize Jolly Tumuhirwe era n'alagira abaserikale b'ekkomera e Luzira okumuteekako eriiso ejjogi asobole okukozesa akaseera kano okukyusa mu nneeyiisa ye.
Bazadde b'omwana eyatulugunyizibwa nga bali mu kkooti
Jolly ng'atwalibwa mu kkomera e Luzira e Luzira oluvannyuma lw'omulamuzi okumusalira ebibonerezo kya kusibwa myaka 4. EBIFAANANYI BYA ERIA LUYIMBAZI
Omulamuzi yagambye nti yadde nga Tumuhirwe agamba nti yali atulugunyizibwa bakama be, omwana Anella Kamanzi ow'emyezi 18 teyalina musango gwonna era nga okumubonereza olw'okubba bazadde be baali bamutulugunya yayolesa ettima eryamaanyi.
Ebirala ku Tumuhirwe
Omukozi eyatulugunya omwana bamugguddeko gwa kugezaako kutta
Yaaya eyatulugunya omwana gamwesibye mu kkooti
Omukozi naye alulojja; Kayihura alagidde okumuggya e Luzira
Minisita ayingidde mu by’omukozi eyatulugunyizza omwana
Omukozi w’awaka asse omwana wa mukama we
‘Nange omukozi yanzitira omwana wa myaka ebiri’
Poliisi yeekenneenya katambi k’omwana gwe baatulugunya


text:
Bya JOSEPHAT SSEGUYA NE STEVEN MUSOKE
STECIA Mayanja asiibudde abasajja abalala bonna ababadde bamusiiya bw’abadde mu kasiki k’embaga ye.
Stecia, yafukamidde okwebaza bonna abamuyambyeko n’ategeeza nti, “Mwenna ababadde bansumbuwa kati mukkirize, bantutte.”
Olwo yabadde afa amazina ne mikwano gye, bayimbi banne aba Golden Productions n’abantu abalala abangi abaabadde mu bbaala ya Govnor ekiro ky’Olwokubiri.
Stecia ye yasoose kabiite we okutuuka ku ssaawa 5:00 ng’awerekeddwaako ekibinja ky’abawala ababalagavu nga bonna banekedde mu byeru.
Olwo abagenyi bonna, abaabadde bakoze ennyiriri okuva ku mulyango, ne bayingirira ku luyimba lwa Mary Bata owa Kream Production olwa Salute nga bwe bamukubira engalo ezimwaniriza wakati mu mazina amazibu.
Oluvanyuma kabiite we, Abasi Mubiru yayingiddewo nga zinaatera okuwera ssaawa 6:00 ez’ekiro olwo ekifo ne kikwata omuliro nga bangi basagambiza n’okukuba obuluulu. Mesach Ssemakula yasuddemu ennyimba ez’okumukumu, ekintu ne kisukka.
Abagole baakuwoowebwa ku Lwomukaaga mu muzikiti e Kibuli oluvannyuma basembeze abagenyi baabwe ku UMA e Lugogo.


text:
Ezekyeri
Chapter 10
1 Awo ne ntunula, era, laba, mu bbanga eryali waggulu w'omutwe gwa bakerubi ne walabika waggulu waabwe ng'ejjinja erya safiro ng'embala ey'ekifaananyi eky'entebe.
2 N'agamba omusajja ayambadde bafuta n'ayogera nti Yingira wakati wa bannamuziga abeetooloola abawulukuka, wansi wa kerubi, ojjuze ebibatu byo byombi ebisiriiza eby'omuliro ebiva wakati wa bakerubi, obimansire ku kibuga. Awo n'ayingira nze nga ndaba.
3 Era bakerubi baali bayimiridde ku luuyi olw'ennyumba olwa ddyo omusajja bwe yayingira; ekire ne kijjuza oluggya olw'omunda.
4 Ekitiibwa kya Mukama ne kirinnya okuva ku kerubi, ne kiyimirira waggulu ku mulyango ogw'ennyumba; ennyumba n'ejjula ekire, oluggya ne lujjula okumasamasa okw'ekitiibwa kya Mukama.
5 N'okuwuuma kw'ebiwaawaatiro bya kerubi ne kuwulirwa okutuuka ne mu luggya olw'ebweru, ng'eddoboozi lya Katonda Omuyinza w'ebintu byonna bw'ayogera.
6 Awo olwatuuka bwe yalagira omusajja ayambadde bafuta ng'ayogera nti Ggya omuliro wakati wa bannamuziga abeetooloola abavulukuka wakati wa bakerubi, n'ayingira n'ayimirira ku mabbali ga mamuziga.
7 Awo kerubi n'agolola omukono gwe ng'ayima wakati wa bakerubi eri omuliro ogwali wakati wa bakerubi n'atwalako, n'aguteeka mu mikono gy'oyo ayambadde bafuta, oyo n'agutoola n'afuluma.
8 Awo ne walabika mu bakerubi embala ey'omukono gw'omuntu wansi w'ebiwaawaatiro byabwe.
9 Awo ne ntunula, era, laba, bannamuziga bana nga bali ku mabbali ga bakerubi, nnamuziga omu ng'ali ku mabbali ga kerubi omu, ne nnamuziga omulala ng'ali ku mabbali ga kerubi omulala: n'embala eya bannamuziga yali ng'ebbala ery'ejjinja erya berulo.
10 N'embala yaabwe, abo abana baalina ekifaananyi kimu, kwenkana mamuziga ng'ali munda wa nnamuziga.
11 Bwe baatambulanga, ne batambulira ku mbiriizi zaabwe ennya: tebaakyuka bwe baatambula, naye mu kifo omutwe gye gwatunulanga, ne bagugobereranga tebaakyuka bwe baatambula.
12 N'omubiri gwabwe gwonna n'amabega gaabwe n'emikono gyabwe n'ebiwaawaatiro byabwe ne bannamuziga byali bijjudde amaaso enjuyi zonna, bannanuziga abo abana be baalina.
13 Bannamuziga, baabayita nze nga mpulira bannamuziga abeetooloola abawulukuka.
14 Era buli omu yalina obwenyi buna: obwenyi obw'olubereberye bwali bwenyi bwa kerubi, n'obwenyi obw'okubiri bwali bwenyi bwa muntu, n'obwenyi obw'okusatu bwenyi bwa mpologoma, n'obw'okuna bwenyi bwa mpungu.
15 Era bakerubi baalinnya waggulu: ekyo kye kiramu kye nnalabira ku mabbali g'omugga Kebali.
16 Era bakerubi bwe baatambulanga, bannamuziga ne batambulira ku mabbali gaabwe: era bakerubi bwe baayimusanga ebiwaawaatiro byabwe okulinnya okuva ku ttakka, so ne bannamuziga tebaakyukanga okuva ku mabbali gaabwe.
17 Abo bwe baayimiriranga, ne bano ne bayimirira; era bo bwe balinnyanga waggulu, ne bano ne balinnyira wamu nabo: kubanga omwoyo gw'ekiramu gwali mu bo.
18 Awo ekitiibwa kya Mukama ne kifuluma okuva waggulu ku mulyango gw'ennyumba ne kiyimirira waggulu wa bakerubi.
19 Era bakerubi baayimusa ebiwaawaatiro byabwe ne balinnya okuva ku ttaka nze nga ndaba bwe baafuluma, ne bannamuziga ku mabbali gaabwe: era baayimirira ku luggi olw'omulyango ogw'ebuvanjuba ogw'ennyumba ya Mukama; era ekitiibwa kya Katonda wa Isiraeri kyali ku bo waggulu.
20 Ekyo kye kiramu kye nnalaba wansi wa Katonda wa Isiraeri ku mabbali g'omugga Kebali; ne mmanya nga be bakerubi.
21 Buli omu yalina obwenyi buna kinnoomu, era buli omu ebiwaawaatiro bina; n'ekifaananyi eky'emikono gy'omuntu kyali wansi w'ebiwaawaatiro byabwe.
22 Era ekifaananyi eky'obwenyi bwabwe, bwe bwali obwenyi bwe nnalabira ku mabbali g'omugga Kebali, embala zaabwe nabo bennyini; bonna baatambulanga nga beesimba.


text:
Ebyabaleevi
Chapter 12
1 Mukama n'agamba Musa nti
2 Gamba abaana ba Isiraeri nti Omukazi bw'anaabanga olubuto n'azaala omwana ow'obulenzi, kale omukazi oyo anaabanga atali mulongoofu ennaku musanvu; nga bw'abeera mu nnaku ez'okweyawula kw'endwadde ye, bw'atyo bw'anaabanga atali mulongoofu.
3 Awo ku lunaku olw'omunaana omubiri gw'ekikuta kye gunaakomolwanga.
4 Era omukazi anaamalanga ennaku asatu mu ssatu mu musaayi ogw'okutukuzibwa kwe; takomanga ku kintu ekitukuvu, so tayingiranga mu kifo ekitukuvu, okutuusa ennaku ez'okutukuzibwa kwe lwe ziriggwa.
5 Naye bw'anaazaalanga omwana ow'obuwala, kale anaabanga atali mulongoofu ssabbiiti bbiri, nga bw'abeera mu kweyawula kwe; era anaamalanga ennaku nkaaga mu mukaaga mu musaayi ogw'okutukuzibwa kwe.
6 Awo ennaku ez'okutukuzibwa kwe bwe ziggwanga; ez'ow'obulenzi, oba za wa buwala, anaaleetanga omwana gw'endiga ogw'omwaka ogw'olubereberye okuba ekiweebwayo ekyokebwa, n'ejjiba etto, oba kaamukuukulu, okuba ekiweebwayo olw'ekibi, ku mulyango gw'eweema ey'okusisinkanirangamu, eri kabona:
7 kale anaagiwangayo mu maaso ga Mukama, n'amutangirira; kale anaalongoosebwanga mu nsulo y'omusaayi gwe. Eryo lye tteeka ly'omukazi azaala, oba wa bulenzi oba wa buwala.
8 Era mu bintu bye bw'ataayinzenga kuleeta mwana gwa ndiga, kale anaatwalanga bakaamukuukulu babiri, oba amayiba amato abiri; erimu okuba ekiweebwayo ekyokebwa, n'eddala okuba ekiweebwayo olw'ekibi: era kabona anaamutangiriranga era anaabanga mulongoofu.


text:
Ebyabaleevi
Chapter 22
1 Mukama n'agamba Musa nti
2 Gamba Alooni ne batabani be, beewalenga ebintu ebitukuvu eby'abaana ba Isiraeri, bye batukuza gye ndi, era balemenga okuvumisa erinnya lyange ettukuvu: nze Mukama.
3 Bagambe nti Buli muntu yenna ow'oku zzadde lyammwe lyonna mu mirembe gyammwe gyonna, anaasembereranga ebintu ebitukuvu, abaana ba Isiraeri bye batukuza eri Mukama, ng'aliko obutali bulongoofu bwe, obulamu obwo bunaazikirizibwanga mu maaso gange: nze Mukama.
4 Buli muntu yenna ow'oku zzadde lya Alooni aliko ebigenge oba alina enziku, talyanga ku bintu ebitukuvu okutuusa lw'aliba omulongoofu. Era buli anaakomanga ku kintu kyonna ekitali kirongoofu olw'abafu, oba omuntu avaamu amaanyi;
5 oba buli anaakomanga ku kyewalula kyonna ekiyinza okumufuula atali mulongoofu, oba ku muntu ayinza okumusiiga obutali bulongoofu, obutali bulongoofu bwonna bwaliko;
6 obulamu obwo obunaakomanga ku ebyo byonna anaabanga atali mulongoofu okutuusa akawungeezi, so talyanga ku bintu ebitukuvu, wabula ng'anaabye omubiri gwe mu mazzi.
7 Awo enjuba ng'egudde, anaabanga mulongoofu; oluvannyuma anaalyanga ku bintu ebitukuvu, kubanga gwe mugaati gwe.
8 Ekinaafanga kyokka, oba ekinaataagulwataagulwanga ensolo, talyangako okweyonoona nakyo: nze Mukama.
9 Kyebanaavanga beekuuma kye nnabateresa, balemenga okubaako ekibi olw'ekyo, ne bafiira mu kyo bwe banaakivumisanga: nze ndi Mukama abatukuza.
10 Tewabangawo mugenyi anaalyanga ku kintu ekitukuvu: omuyise ali ne kabona, oba omusenze akolera empeera, talyanga ku kintu ekitukuvu.
11 Naye kabona bw'anaagulanga obulamu bwonna, agulibwa n'ebintu bye, oyo anaalyangako; n'abo abazaalirwa mu nnyumba ye, abo banaalyanga ku mugaati gwe.
12 Era muwala wa kabona bw'anaafumbirwanga omugenyi, talyanga ku kiweebwayo ekisitulibwa ku bintu ebitukuvu.
13 Naye muwala wa kabona bw'abanga nnamwandu, oba eyagobebwa, era nga talina mwana, era ng'akomyewo mu nnyumba ya kitaawe, nga mu buto bwe, anaalyanga ku mugaati gwa kitaawe: naye tewabangawo mugenyi anaalyanga ku gwo.
14 Era omuntu bw'anaalyanga ku kintu ekitukuvu nga tamanyiridde, kale anaakigattangako ekitundu kyakyo eky'okutaano, n'awa kabona ekintu ekitukuvu.
15 So tebavumisanga bintu bitukuvu bya baana ba Isiraeri, bye bawaayo eri Mukama;
16 ne babaleetako (bwe batyo) obutali butuukirivu obuleeta omusango, bwe balya ku bintu byabwe ebitukuvu: kubanga nze ndi Mukama abatukuza.
17 Mukama n'agamba Musa nti
18 Yogera ne Alooni ne batabani be n'abaana bonna aba Isiraeri, obagambe nti Buli muntu yenna ow'oku nnyumba ya Isiraeri, oba ku bagenyi abali mu Isiraeri, anaawangayo ekitone lye, bwe kinaabanga obweyamo bwabwe bwonna, oba ekiweebwayo kyonna kye bawaayo ku bwabwe, kye bawaayo eri Mukama okuba ekiweebwayo ekyokebwa;
19 (munaawangayo) ennume eteriiko bulema ku nte, ku ndiga, oba ku mbuzi, mulyoke mukkirizibwe.
20 Naye ekintu kyonna ekiriko obulema, ekyo temukiwangayo: kubanga tekiibenga kya kukkirizibwa ku lwammwe.
21 Era buli anaawangayo ssaddaaka ey'ebiweebwayo olw'emirembe eri Mukama okutuukiriza obweyamo, oba okuba ky'awaayo ku bubwe, ku nte oba ku mbuzi, eneebanga ntuukirivu eryoke ekkirizibwe; tebangako bulema.
22 Enzibe y'amaaso, oba emmenyefu, oba ennema, oba eriko amabwa oba obuwere oba kabootongo, ezo temuziwangayo eri Mukama, so temubifuulanga ekiweebwayo n'omuliro eri Mukama ku kyoto.
23 Oba ente oba omwana gw'endiga eriko ekintu kyonna ekisukkirira oba ekitatuuka mu bitundu byayo, eyo oyinza okuwaayo okuba ky'owaayo ku bubwo: naye okuba obweyamo tekkirizibwenga.
24 Eyabetentebwa enjagi zaayo, oba eyanyigibwa, oba eyayatika, oba eyasalibwako ezo, temugiwangayo eri Mukama; so temukolanga bwe mutyo mu nsi yammwe.
25 So ne mu mukono gwa munnaggwanga temuwangayo mugaati gwa Katonda wammwe ogugendera ku ezo zonna; kubanga okwonooneka kwazo kuli mu zo, ziriko obulema: tezikkirizibwenga ku lwammwe.
26 Mukama n'agamba Musa nti
27 Ente oba ndiga oba mbuzi bw'eneezaalibwanga, eneemalanga ennaku musanvu ng'eyonka nnyina waayo; awo okuva ku lunaku olw'omunaana n'okukirawo enekkirizibwanga okuba ekitone ekiweebwayo ekikolebwa n'omuliro eri Mukama.
28 Era bw'eba ente oba ndiga, temugittanga yo n'omwana waayo byombi ku lunaku lumu.
29 Era bwe munaawangayo ssaddaaka ey'okwebaza eri Mukama, munaagiwangayo mulyoke mukkirizibwe.
30 Eneeriirwanga ku lunaku olwo; temugisigazangako okutuusa enkya: nze Mukama.
31 Kyemunaavanga mwekuuma ebiragiro byange, ne mubikola: nze Mukama.
32 So temuvumisanga linnya lyange ttukuvu; naye njagala okutukuzibwanga mu baana ba Isiraeri: nze Mukama abatukuza,
33 eyabaggya mu nsi y'e Misiri okuba Katonda wammwe: nze Mukama.


text:
Empapula eziriko enyunzi ezigguka ku Swiiden
Zino z'empapula eziriko enyunzi ezigguka ku Swiiden:Laga (50 ezikulembera | 50 eziddako) (20 | 50 | 100 | 250 | 500).
- Swiidi (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Sweden (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Finilandi (← Empapula eziriko enyunzi ezigguka ku luno)
- Napooleon Bonapat (← Empapula eziriko enyunzi ezigguka ku luno)
- Obwakabaka bwa Swiiden (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Swideni (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Sverige (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Noowe (← Empapula eziriko enyunzi ezigguka ku luno)


text:
Bya LWANGA KAMERE
Ku Lwomukaaga;
Mawokota - Ssingo
MINISITA w'emizannyo e Mmengo Henry Moses Ssekabembe asazeewo nti Essaza lye Mawokota ne Ssingo be bagenda okuzannya fayinolo y'omwaka guno ku Lwomukaaga, e Nakivubo.
Akakiiko akateekateeka empaka zino akakulirwa Mukwenda Godfrey Mbalire kaasooka kulangirira nti omupiira gwa Buluuli ne Mawokota ogwayiika guddibwemu kisaawe e Wankulukuku.
Omupiira gwayiika oluvannyuma lw'abawagizi ba Buluuli okweyia mu kisaawe.
Kyokka Mawokota ne yeekubira enduulu ewa minisita eyakizuula nti omupiira gwali tegisaanidde kuddibwamu.
Mawokota yayiseemu ku mugatte gwa ggoolo 1-0 ate Ssingo ku (3-1). Ssaabasajja yasimye okuggaalawo empaka zino mu butongole.


text:
Essuula 4
1 Kale kiki kye tunaayogera Ibulayimu jjajjaffe mu mubiri kye yalaba.
2 Kubanga Ibulayimu singa yaweebwa obutuukirivu olw'ebikolwa, singa alina ekimwenyumirizisa; naye talina mu maaso ga Katonda.
3 Kubanga ebyawandiikibwa byogera bitya? Ibulayimu n'akkiriza Katonda, ne kumubalirwa okuba obutuukirivu.
4 Kale, omukozi empeera ye temubalirwa lwa kisa, naye ng'ebbanja.
5 Naye atakola, kyokka n'akkiriza oyo awa obutuukirivu abatatya Katonda, okukkiriza kwe kumubalirwa okuba obutuukirivu.
6 Era nga Dawudi bw'ayogera omukisa gw'omuntu, Katonda gw'abalira obutuukirivu awatali bikolwa, nti
7 Baweereddwa omukisa abaggibwako ebyonoono byabwe, Ebibi byabwe byabikkibwako.
8 Aweereddwa omukisa omuntu Mukama gw'atalibalira kibi.
9 Kale omukisa ogwo guli ku bakomole bokka, oba nantiki ku abo abatali bakomole? Kubanga tugambye nti okukkiriza kwe kwabalirwa Ibulayimu okuba obutuukirivu.
10 Kale kwabalwa kutya? bwe yali ng'akomoleddwa, nantiki bwe yali nga tannakomolebwa? si bwe yali ng'akomoleddwa, naye nga tannakomolebwa:
11 n'aweebwa ekyokulabirako eky'okukomolebwa, akabonero k'obutuukirivu obw'okukkiriza kwe yalina nga tannakomolebwa: alyoke abeerenga jjajjaabwe bonna abakkiriza nga si bakomole, babalirwenga obutuukirivu;
12 era ne jjajja w'abakomole, so si w'abo abakomole obukomozi, naye, abatambulira mu bigere by'okukkiriza kwa jjajjaffe Ibulayimu kwe yalina nga tannakomolebwa.
13 Kubanga okusuubiza tekwaweerwa Ibulayimu newakubadde ezzadde lye mu mateeka, nti alibeera musika wa nsi zonna, wabula mu butuukirivu abw'okukkiriza.
14 Kubanga ab'omu mateeka singa be basika, okukkiriza singa kudibye, era n'okusuubiza singa kuggiddwawo:
15 kubanga amateeka galeeta obusungu; naye awatali mateeka, era tewabaawo kwonoona.
16 Kyekuva kuva mu kukkiriza, kulyoke kubeerenga kwa kisa, okusuubiza kulyoke kunywere eri ezzadde lyonna, si eri ab'omu mateeka bokka, naye era n'eri ab'omu kukkiriza kwa Ibulayimu, ye jjajjaffe fenna
17 (nga bwe kyawandiikibwa nti Nkufudde jjajja w'amawanga amangi) mu maaso g'oyo gwe yakkiriza, ye Katonda, azuukiza abafu, era ayita ebitaliiwo ng'ebiriwo.
18 Eyakkiriza mu ssuubi awatasuubirikika, alyoke abeerenga jjajja w'amawanga amangi, nga bwe kyayogerwa nti Ezzadde lyo liriba bwe lityo.
19 N'atanafuwa mu kukkiriza bwe yalowooza omubiri gwe ye nga gufudde (nga yaakamala emyaka nga kikumi), n'olubuto lwa Saala nga lufudde:
20 naye mu kusuubiza kwa Katonda teyabuusabuusa mu butakkiriza, naye n'afuna amaanyi olw'okukkiriza, ng'agulumiza Katonda,
21 era ng'ategeerera ddala nga bye yasuubiza era ayinza n'okubikola.
22 Era kyekwava kumubalirwa okuba obutuukirivu.
23 Naye tekyawandiikibwa ku lulwe yekka nti kwamubalirwa;
24 naye era ne ku lwaffe, abagenda okubalirwa, abakkiriza oyo eyazuukiza Yesu Mukama waffe mu bafu,
25 eyaweebwayo olw'ebyonoono byaffe n'azuukira olw'okutuweesa obutuukirivu.


text:
Ebyabaleevi
Chapter 1
1 Awo Mukama n'akoowoola Musa n'ayogera naye mu weema ey'okusisinkanirangamu ng'agamba nti
2 Yogera n'abaana ba Isiraeri obagambe nti Omuntu yenna ku mmwe bw'awangayo ekitone eri Mukama, munaakiwangayo okukiggya ku nsolo, ku nte ne ku mbuzi.
3 Oba ng'awaayo ekiweebwayo ekyokebwa ku nte, anaawangayo nnume eteriiko bulema: anaagiweerangayo ku mulyango gw'eweema ey'okusisinkanirangamu, alyoke akkirizibwenga mu maaso ga Mukama.
4 Era anaateekanga engalo ze ku mutwe gw'ekiweebwayo ekyokebwa; awo eneemukkiririzibwanga okumutangirira.
5 Awo anattiranga ente mu maaso ga Mukama: n'abaana ba Alooni, bakabona, banaaleetanga omusaayi, era banaamansiranga omusaayi ku kyoto enjuyi zonna ekiri ku mulyango gw'eweema ey'okusisinkanirangamu.
6 Awo anaabaaganga ekiweebwayo ekyokebwa era anaakisalangamu ebitundu byakyo.
7 Awo abaana ba Alooni kabona banaateekanga omuliro ku kyoto, ne batindikira enku ku muliro:
8 awo abaana ba Alooni, bakabona, banaateekateekanga ebifi, omutwe n'amasavu, ku nku eziri ku muliro oguli ku kyoto:
9 naye ebyenda byayo n'amagulu gaayo anaabinaazanga n'amazzi: awo kabona anaayokeranga byonna ku kyoto, okuba ekiweebwayo ekyokebwa ekiweebwayo ekikolebwa n'omuliro, eky'evvumbe eddungi eri Mukama.
10 Era oba ng'awaayo ku kisibo, kwe kugamba nti ku ndiga oba ku mbuzi, okuba ekiweebwayo ekyokebwa; anaawangayo nnume eteriiko bulema.
11 Era anaagittiranga ku luuyi lw'ekyoto olw'obukiika obwa kkono mu maaso ga Mukama: n'abaana ba Alooni, bakabona, banaamansiranga omusaayi gwayo ku kyoto enjuyi zonna.
12 Awo anaagisalangamu ebifi byayo, awamu n'omutwe gwayo n'amasavu gaayo: awo kabona anaabiteekateekanga ku nku eziri ku muliro oguli ku kyoto:
13 naye ebyenda n'amagulu anaabinaazanga n'amazzi: awo kabona anaawangayo yonna, anaagyokeranga ku kyoto: kye kiweebwayo ekyokebwa ekiweebwayo ekikolebwa n'omuliro, eky'evvumbe eddungi eri Mukama.
14 Era oba ng'awaayo eri Mukama ekiweebwayo ekyokebwa eky'ennyonyi, anaawangayo bukaamukuukulu oba amayiba amato.
15 Awo kabona anaakaleetanga eri ekyoto, n'akanyoola omutwe n'agumenyako, n'akookera ku kyoto; n'omusaayi gwako gunaatonnyeranga ku mabbali g'ekyoto:
16 awo anaggyangamu ekisakiro kyako awamu n'empitambi yaakyo, n'akisuula ku mabbali g'ekyoto ku luuyi olw'ebuvanjuba, mu kifo eky'evvu:
17 era anaakayuzanga n'ebiwaawaatiro byako, takasalangamu: awo kabona anaakookeranga ku kyoto, ku nku eziri ku muliro: kye kiweebwayo ekyokebwa, ekiweebwayo ekikolebwa n'omuliro, eky'evvumbe eddungi eri Mukama.


text:
OMUNAALA GW'OMUKUUMI NOOVEMBA 2014
Ddala Sitaani Gyali?
Bwe kiba nti Sitaani taliiyo, abamutya bamutiira bwereere. Naye bwe kiba nti Sitaani gyali era nti aleetera abantu okukola ebintu ebibi, kiba kitegeeza nti wa bulabe nnyo n’okusinga abamu bwe balowooza.
Ddala Sitaani Gyali?
Sitaani ye ndowooza embi eba mu bantu oba kitonde kya mwoyo?
Sitaani Ye Ndowooza Embi Eba mu Bantu?
Ebyo Sitaani bye yayogera ne Yesu era ne Katonda bituyamba okutegeera ensonga eyo.
Twanditidde Sitaani?
Katonda atuyambye okumanya engeri y’okwewalamu enkwe za Sitaani.
Obwakabaka bwa Katonda Bwatandika Ddi Okufuga? (Ekitundu 2)
Obunnabbi obuli mu Bayibuli n’ekirooto Katonda kye yaloosa kabaka wa Babulooni bisonga ku mwaka gwennyini lwe bwatandika okufuga.
“Nnyinza Ntya Okukola Ekibi Ekyenkanidde Awo?”
Yusufu yaziyiza atya ekikemo eky’okwegatta ne muka Potifaali?
Bayibuli Eddamu Ebibuuzo Bino
Eky’okuba nti Yesu yazuukiza abafu kitukakasa ki ku ebyo bye yasuubiza?


text:
Olubereberye
Essuula 26
1 Ne wagwa enjala mu nsi, endala so si eyo ey'olubereberye eyagwa mu nnaku za Ibulayimu. Isaaka n'agenda eri Abimereki kabaka wa Abafirisuuti mu Gerali.
2 Mukama n'amulabikira, n'ayogera nti Toserengeta mu Misiri; tuula mu nsi gye nnakugambako:
3 beera mu nsi eno, nange naabeeranga wamu naawe, era naakuwanga omukisa; kubanga ggwe n'ezzadde lyo ndibawa mmwe ensi zino zonna, era naanywezanga ekirayiro kye nnalayirira Ibulayimu kitaawo;
4 era naayazanga ezzadde lyo ng'emmunyeenye ez'omu ggulu, era ndiwa ezzadde lyo ensi zino zonna; ne mu zzadde lyo amawanga gonna ag'omu nsi mwe galiweerwa omukisa;
5 kubanga Ibulayimu yawuliranga eddoboozi lyange, ne yeekuumanga bye nnamukuutiranga, ebigambo byange, amateeka gange, n'ebiragiro byange.
6 Isaaka n'atuula mu Gerali:
7 abasajja baayo ne bamubuuza ku mukazi we; n'ayogera nti Ye mwannyinaze: kubanga yatya okwogera nti Mukazi wange; abasajja baawo baleme okunzita olwa Lebbeeka: kubanga yali mulungi okulaba.
8 Awo olwatuuka, bwe yali yaakamalayo ebiro bingi, Abimereki kabaka wa Abafirisuuti n'atunuulira mu ddirisa, n'alaba, era laba, Isaaka yali ng'azannya ne Lebbeeka mukazi we.
9 Abimereki n’ayita Isaaka n'amugamba nti Laba mazima ye mukazi wo: naawe wayogera otyo nti ye mwannyinaze? Isaaka n’amugamba nti Kubanga nali njogera nti Nneme okufa ku bubwe.
10 Abimereki n'ayogera nti Kino kiki ky'otukoze? omu ku bantu yaadisuze ne mukazi wo nga talowoozezza, naawe wandituleeseeko omusango.
11 Abimereki n'akuutira abantu bonna, ng'ayogera Buli anaakwatanga ku musajja oyo oba mukazi we talirema kuttibwa.
12 Isaaka n'asiga mu nsi eyo, n'afuna mu mwaka ogwo emirundi kikumi: Mukama n'amuwa omukisa.
13 Omusajja n'akula ne yeeyongerayongeranga okutuusa bwe yali omukulu ennyo:
14 era yaluna embuzi ze n'ente ze, n'abaddu baagi: n'akwasa Abafirisuuti obuggya.
15 Awo enzizi zonna abaddu ba kitaawe ze baasimira mu nnaku za Ibulayimu kitaawe, Abafirisuuti baali nga bazizibye era nga bazijjuzizza ettaka.
16 Abimereki n'agamba Isaaka nti genda tuveeko; kubanga otusinga nnyo amaanyi.
17 Isaaka n’avaayo, n'asimba eweema ze mu kiwonvu eky'e Gerali, n'atuula omwo.
18 Isaaka n'ayerula enzizi z'amazzi, ze baasimira mu nnaku za Ibulayimu kitaawe; kubanga Abafrrisuuti baaziziba Ibulayimu bwe yamala okufa: n'aziyita amannya gaazo ag'amannya bwe gaali kitaawe ge yazituuma.
19 Abaddu ba Isaaka ne basima mu kiwonvu, ne balaba omwo oluzzi Iw'amazzi amalamu.
20 N'abasumba ab'e Gerali ne bawakanya abasumba ba Isaaka, nga boogera nti' Amazzi gaffe: n'atuuma oluzzi erinnya lyalwo Eseki; kubanga baawakana naye.
21 Ne basima oluzzi olulala, era a'olwo ne baluwakaaira: n'alutuuma erinnya lyalwo Situna.
22 N'ajjulukuka okuvaayo, n'asima oluzzi olulala; n'olwo ne bataluwakanira; n'alutuuma erinnya lyalwo Lekobosi; n'ayogera nti Kubanga kaakano Mukama atugaziyizza, naffe tulyalira mu nsi.
23 N'avaayo n'aYambuka e Beeruseba.
24 Mukama n'amulabikira ekiro ekyo, n'ayogera nti Nze Katonda wa Ibulayimu kitaawo: totya, kubanga nze ndi wamu naawe era naakuwanga omukisa, era naayongeranga ezzadde lyo ku bw'omuddu wange Ibulayimu.
25 N'azimba ekyoto eyo, n'akoowoola erinnya lya Mukama, n'asimba eyo eweema ye: n'eyo abaddu ba Isaaka ne basimayo oluzzi.
26 Abimereki n'alyoka ava mu Gerali n’agenda gy'ali, ne Akuzasi mukwano gwe, ne Fikoli omukulu w'eggye lye.
27 Isaaka n'abagamba ati Kiki ekibaleese gye ndi, bwe muba nga munkyawa, era mwangoba gye muli?
28 Ne boogera nti Twalabira ddala nga Mukama ali naawe: ne twogera nti Wabeere nno ekirayiro gye tuli, wakati waffe naawe, era tulagaane endagaano naawe;
29 obutatukolerangako kabi, nga ffe bwe tutakukwatangako, era nga bwe tutakukoleranga kantu wabula ebirungi, era ne tukusindika n'emirembe; kaakano ggwe oyo Mukama gw'awa omukisa.
30 N'abafumbira embaga, ne balya ne banywa.
31 Ne bagolokoka enkya mu makya, ne balayiragana: Isaaka n'abasiibula, ne bamuvaako n'emirembe.
32 Awo olwatuuka ku lunaku olwo, abaddu ba Isaaka ne bajja, ne bamubuulira ku luzzi lwe baali basimye, ne bamugamba ati Tulabye amazzi.
33 N'alutuuma Siba; erinnya ly'ekibuga kyeriva libeera Beeruseba ne leero.
34 Esawu bwe yali nga yaakamaze emyaka ana n'awasa Yudisi omwana wa Beeri Omukiiti, ne Basimansi omwana wa Eromi Omukiiti:
35 ne banakuwaza Isaaka ne Lebbeeka emmeeme zaabwe.


text:
Essomo 9
Amaka Gammwe Gayinza Gatya Okubaamu Essanyu?
1. Obufumbo obukkirizibwa mu mateeka buyinza butya okuyamba amaka okubaamu essanyu?
Amawulire amalungi gava eri Yakuwa, Katonda omusanyufu, ayagala amaka okubaamu essanyu. (1 Timoseewo 1:11) Ye yatandikawo obufumbo. Obufumbo obukkirizibwa mu mateeka buleetera ab’omu maka okuba abasanyufu kubanga busobozesa abazadde okukuza obulungi abaana baabwe. Abakristaayo basaanidde okugoberera amateeka g’omu kitundu kyabwe agakwata ku kuwandiisa obufumbo.
Katonda atwala atya obufumbo? Katonda ayagala obufumbo bube bwa lubeerera. Yakuwa ayagala abaami n’abakyala buli omu okuba omwesiga eri munne. (Abebbulaniya 13:4) Akyawa okugattululwa mu bufumbo. (Malaki 2:16) Naye akkiriza Omukristaayo okugattululwa n’afumbiriganwa n’omuntu omulala singa munne aba ayenze.
2. Omwami n’omukyala, buli omu asaanidde kuyisa atya munne?
Yakuwa yatonda abasajja n’abakazi nga basobola okuyambagana mu bufumbo. (Olubereberye 2:18) Ng’omutwe gw’amaka, omwami alina obuvunaanyizibwa okukola ku byetaago by’ab’omu maka ge eby’omubiri era n’okubayigiriza ebikwata ku Katonda. Asaanidde okwagala ennyo mukazi we. Abaami n’abakyala basaanidde okwagalana n’okuwaŋŋana ekitiibwa. Okuva bwe kiri nti abaami n’abakyala tebatuukiridde, kikulu nnyo okusonyiwagana okusobola okuba abasanyufu mu bufumbo bwabwe.
3. Mwandyawukanye singa obufumbo bwammwe tebubaamu ssanyu?
Singa mufuna obuzibu mu bufumbo bwammwe, buli omu asaanidde okufuba okulaga munne okwagala. (1 Abakkolinso 13:4, 5) Ekigambo kya Katonda tekiraga nti okwawukana mu bufumbo y’engeri ey’okugonjoolamu ebizibu mu bufumbo.
4. Abaana, kiki Katonda ky’abaagaliza?
Yakuwa ayagala mube basanyufu. Abawa amagezi agasingayo obulungi agasobola okubayamba okufuna essanyu mu buvubuka bwammwe. Ayagala muganyulwe mu magezi agabaweebwa bazadde bammwe. (Abakkolosaayi 3:20) Era Yakuwa ayagala mufune essanyu eriva mu kukola ebyo Omutonzi wammwe n’Omwana we bye baagala.
5. Abazadde, muyinza mutya okuyamba abaana bammwe okuba abasanyufu?
Musaanidde okufuba okufunira abaana bammwe eby’okulya, aw’okusula, n’eby’okwambala. (1 Timoseewo 5:8) Naye abaana bammwe okusobola okuba abasanyufu, musaanidde n’okubayigiriza okwagala Katonda n’okumukoppa. (Abeefeso 6:4) Abaana bammwe nabo bajja kwagala Katonda bwe munaabateerawo ekyokulabirako ekirungi. Bwe mubuulirira abaana bammwe nga mukozesa Ekigambo kya Katonda, kijja kubayamba okuba ab’empisa ennungi.
Abaana bawulira bulungi bwe mubazzaamu amaanyi era ne mubasiima olw’ebirungi bye baba bakoze. Ate era beetaaga okuwabulwa n’okukangavvulwa. Bwe mukola bwe mutyo, kiyamba abaana bammwe okwewala empisa embi eziyinza okubaleetera okufuna ebizibu ebinaabamalako essanyu. (Engero 22:15) Kyokka, tebasaanidde kukangavvulwa na bukambwe.
Abajulirwa ba Yakuwa bakubye ebitabo bingi ebisobola okuyamba abazadde n’abaana. Ebitabo bino byesigamiziddwa ku Bayibuli.


text:
Zabbuli
Chapter 129
1 Emirundi mingi gye baakambonyaabonyeza okuva mu buto bwange Isiraeri ayogere kaakano;
2 Emirundi mingi gye baakambonyaabonyeza okuva mu buto bwange: Naye ne batampangula.
3 Abakabala baakabala omugongo gwange; Baatema ensalosalo empanvu,
4 Mukama mutuukirivu: Asazeesaze emigwa egy'ababi.
5 Bakwatibwe ensonyi, bazzibwe ennyuma, Bonna abakyawa Sayuuni.
6 Babe ng'omuddo oguli waggulu ku nnyumba, Oguwotoka nga tegunnakula:
7 Omukunguzi n'atajjuza ogwo omukono gwe, Newakubadde asiba ebinywa ekifuba kye.
8 Newakubadde abayita teboogera Nti Omukisa gwa Mukama gube ku mmwe; Tubawadde omukisa mu linnya lya Mukama.


text:
Bya musasi waffe
Abasawo okuva mu ddwaliro ekkulu e Mulago bafulumizza alipoota ekwata ku kufa kw'omuyimbi Ak47 ng'eraga nti yafudde biragalalagala.
Abasawo bategeezezza nti Ak47 yakozesezza ebiragalalagala ne bimusinza amaanyi kwekusirittuka n'agwa era bweyagudde n'akubawo omutwe omusaayi n'egwetugga ku bwongo nga tegukyasobola kutambula bwatyo nassa omuka ogw'enkomerero
Omulambo gwe gugiddwa mu ddawaliro e Mulago oluvannyuma lw'okwekebejjebwa ne gutwalibawa ku National theater abayimbi bonna gyebagenda okkungaanira mu kukungubaga.


text:
Bya HANNINGTON NKALUBO
EBBUGUMU lya Ssekukkulu lyeyongedde okusituka mu Bannakampala, abagula ebintu bwe batandise okujjula mu maduuka ne mu butale obuliwo naddala obutunda engoye.
Mu Kikuubo, mu katale ka St. Balikuddembe [Owino ], Park Yard n’aka Ssekukkulu akaagguddwaawo e Nakivubo wonna keetalo.
Abamu ebintu babisaze ebbeeyi ate abalala ne babirinnyisa nga bagamba nti nabo we bafunidde akakisa k’okutunda.
Kyokka KCCA erabudde nti anaamenya ekiragiro kyayo waakutwalibwa butereevu mu kkooti avunaanibwe.
Omumyuka w’omwogezi wa KCCA, Robert Kalumba yategeezezza nti okuggyako ng’omuntu afunye olukusa lwayo tewali akkirizibwa ku ssaawo katale ka kim¬patiira wadde akkirizibwa okutundira ku bbaali w’oluguudo oba ku mbalaza.
Okukola ebivvulu mu Kampala nga takkiriziddwa wadde okussa ekipande kyonna ekiranga ekiv¬vulu wadde okusaba kwa Ssekukkulu ku luguudo. Yagambye nti amateeka agabaddewo tegayimiridde wadde okukyukamu.
“Tutaddewo obutale bwa Ssekukkulu bubiri bwonna okuli aka Wandegeya n’e Nakivubo era abatundira awalala, ku nguudo ne mu bifo eby’enjawulo okutundiramu enkoko n’amatooke bakikola mu bukyamu' Kalumba bwe yagambye.
N’ategeeza nti abatwala akatale k’e Wandegeya akapya bakkiriziddwa okufulumya ebintu mu luggya lw’akatale batundirewo ku Ssekukkulu. “Bano baatuwandiikidde mu butongole,” bwe yagasseeko.
BAZAAR E NAKIVUBO
Mohamed Mukasa omu ku bagikulira yagambye nti baagiguddewo nga 10 December era egenda kukaggalawo nga 24 December. '
“Wano tutundirawo okusinga eby’omu maka nga ebyokwambala n’okwebikka. Engoye z’abaana wano za dondolo kubanga ebyaffe tubiggya mu maduuka nga tubisaze emiwendo,” Mukasa bwe yagambye.